ai4bharat/Pralekha huggingface dataset:
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਵਿੱਚ ਕੋਵਿਡ-19 ਟੀਕਾਕਰਣ ਦੀ ਕੁੱਲ ਕਵਰੇਜ 128.76 ਕਰੋੜ ਦੇ ਪਾਰ
ਪਿਛਲੇ 24 ਘੰਟਿਆਂ ਵਿੱਚ 79 ਲੱਖ ਤੋਂ ਅਧਿਕ ਖੁਰਾਕਾਂ ਲਗਾਈਆਂ ਗਈਆਂ
ਮੌਜੂਦਾ ਰਿਕਵਰੀ ਦਰ ਇਸ ਸਮੇਂ 98.36% ਹੈ
ਪਿਛਲੇ 24 ਘੰਟਿਆਂ ਵਿੱਚ 6,822 ਨਵੇਂ ਕੇਸ ਦਰਜ, ਜੋ 558 ਦਿਨਾਂ ਵਿੱਚ ਨਿਊਨਤਮ ਪੱਧਰ ‘ਤੇ
ਭਾਰਤ ਦਾ ਐਕਟਿਵ ਕੇਸਲੋਡ  ਜੋ 554 ਦਿਨਾਂ ਵਿੱਚ ਆਪਣੇ ਨਿਊਨਤਮ ਪੱਧਰ ‘ਤੇ
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਪਿਛਲੇ 23 ਦਿਨਾਂ ਤੋਂ 1% ਤੋਂ ਘੱਟ ‘ਤੇ ਕਾਇਮ
ਪਿਛਲੇ 24 ਘੰਟਿਆਂ ਦੇ ਦੌਰਾਨ ਟੀਕੇ ਦੀਆਂ 79,39,038 ਖੁਰਾਕਾਂ ਲਗਾਉਣ ਦੇ ਨਾਲ ਅੱਜ ਸੱਤ ਵਜੇ ਸਵੇਰ ਤੱਕ ਦੀ ਆਰਜ਼ੀ ਰਿਪੋਰਟਾਂ ਦੇ ਅਨੁਸਾਰ ਦੇਸ਼ ਦਾ ਕੋਵਿਡ-19 ਟੀਕਾਕਰਣ ਕਵਰੇਜ 128.76 ਕਰੋੜ  ਦੇ ਪਾਰ ਪਹੁੰਚ ਗਈ। ਇਸ ਨੂੰ 1,34,23,688 ਸੈਸ਼ਨਾਂ ਦੇ ਜ਼ਰੀਏ ਪੂਰਾ ਕੀਤਾ ਗਿਆ ।
ਅੱਜ ਸਵੇਰੇ ਸੱਤ ਵਜੇ ਤੱਕ ਪ੍ਰਾਪਤ ਆਰਜ਼ੀ ਰਿਪੋਰਟ ਦੇ ਅਨੁਸਾਰ ਪੂਰਾ ਬਿਓਰਾ ਇਸ ਪ੍ਰਕਾਰ ਹੈ:
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,03,84,773
|
|
ਦੂਸਰੀ ਖੁਰਾਕ
|
|
95,56,046
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,83,81,553
|
|
ਦੂਸਰੀ ਖੁਰਾਕ
|
|
1,66,08,872
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
46,93,17,106
|
|
ਦੂਸਰੀ ਖੁਰਾਕ
|
|
24,85,78,165
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
18,73,53,131
|
|
ਦੂਸਰੀ ਖੁਰਾਕ
|
|
12,74,17,445
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
11,72,45,359
|
|
ਦੂਸਰੀ ਖੁਰਾਕ
|
|
8,27,68,140
|
|
ਕੁੱਲ
|
|
1,28,76,10,590
ਪਿਛਲੇ 24 ਘੰਟਿਆਂ ਵਿੱਚ 10,004 ਮਰੀਜ਼ਾਂ ਦੇ ਠੀਕ ਹੋਣ ਨਾਲ ਠੀਕ ਹੋਣ ਵਾਲੇ ਮਰੀਜ਼ਾਂ ਦੀ ਕੁੱਲ ਸੰਖਿਆ ਵਿੱਚ ਵਾਧਾ ਦਰਜ ਕੀਤਾ ਗਿਆ ਹੈ , ਜੋ ਇਸ ਸਮੇਂ 3,40,79,612 ਹੈ ।
ਨਤੀਜੇ ਵਜੋਂ, ਭਾਰਤ ਦੀ ਰਿਕਵਰੀ ਦਰ ਇਸ ਸਮੇਂ 98.36% ਹੈ ।
ਲਗਾਤਾਰ 163 ਦਿਨਾਂ ਤੋਂ 50 ਹਜ਼ਾਰ ਤੋਂ ਘੱਟ ਰੋਜ਼ਾਨਾ ਕੇਸ ਆ ਰਹੇ ਹਨ। ਇਹ ਕੇਂਦਰ ਅਤੇ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਮਿਲੇ-ਜੁਲੇ ਅਤੇ ਨਿਰੰਤਰ ਪ੍ਰਯਤਨਾਂ ਦਾ ਨਤੀਜਾ ਹੈ ।
ਪਿਛਲੇ 24 ਘੰਟਿਆਂ ਵਿੱਚ ਕੁੱਲ 6,822 ਨਵੇਂ ਕੇਸ ਦਰਜ ਕੀਤੇ ਗਏ, ਜੋ 558 ਦਿਨਾਂ ਵਿੱਚ ਨਿਊਨਤਮ ਹਨ ।
ਇਸ ਸਮੇਂ ਐਕਟਿਵ ਕੇਸਲੋਡ 95,014 ਹੈ, ਜੋ 554 ਦਿਨਾਂ ਵਿੱਚ ਨਿਊਨਤਮ ਹੈ। ਐਕਟਿਵ ਕੇਸ ਇਸ ਸਮੇਂ ਦੇਸ਼ ਦੇ ਕੁੱਲ ਪਾਜ਼ਿਟਿਵ ਕੇਸਾਂ ਦਾ 0.27% ਹੈ , ਜੋ ਮਾਰਚ 2020 ਤੋਂ ਆਪਣੇ ਨਿਊਨਤਮ ਪੱਧਰ ‘ਤੇ ਹਨ ।
ਦੇਸ਼ ਵਿੱਚ ਟੈਸਟ ਸਮਰੱਥਾ ਨੂੰ ਲਗਾਤਾਰ ਵਧਾਇਆ ਜਾ ਰਿਹਾ ਹੈ , ਜਿਸ ਦੇ ਸਿਲਸਿਲੇ ਵਿੱਚ ਦੇਸ਼ ਵਿੱਚ ਪਿਛਲੇ 24 ਘੰਟਿਆਂ ਦੇ ਦੌਰਾਨ ਕੁੱਲ 10,79,384 ਟੈਸਟ ਕੀਤੇ ਗਏ। ਸਮੁੱਚੇ ਤੌਰ ’ਤੇ ਭਾਰਤ ਵਿੱਚ ਹੁਣ ਤੱਕ 64.94 ਕਰੋੜ ਤੋਂ ਅਧਿਕ  ਟੈਸਟ ਕੀਤੇ ਗਏ ਹਨ ।
ਇੱਕ ਤਰਫ ਦੇਸ਼ਭਰ ਵਿੱਚ ਟੈਸਟ ਸਮਰੱਥਾ ਵਧਾਈ ਗਈ , ਤਾਂ ਦੂਜੇ ਪਾਸੇ ਸਪਤਾਹਿਕ ਪਾਜ਼ਿਟਿਵਿਟੀ ਦਰ ਇਸ ਸਮੇਂ 0.78% ਹੈ , ਜੋ ਪਿਛਲੇ 23 ਦਿਨਾਂ ਤੋਂ 1% ਤੋਂ ਨੀਚੇ ਕਾਇਮ ਹੈ। ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ 0.63% ਦਰਜ ਕੀਤੀ ਗਈ ਹੈ । ਉਹ ਵੀ ਪਿਛਲੇ 64 ਦਿਨਾਂ ਤੋਂ 2% ਤੋਂ ਨੀਚੇ ਅਤੇ ਲਗਾਤਾਰ 99 ਦਿਨਾਂ ਤੋਂ 3% ਤੋਂ ਘੱਟ ‘ਤੇ ਬਣੀ ਹੋਈ ਹੈ ।
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
ਮਹਿਲਾਵਾਂਦੇ ਖ਼ਿਲਾਫ਼ ਘਰੇਲੂ ਹਿੰਸਾ ਵਿੱਚ ਵਾਧਾ
ਕੋਵਿਡ 19 ਮਹਾਮਾਰੀ ਦੇ ਕਾਰਨ ਲੌਕਡਾਊਨ ਦੀ ਸ਼ੁਰੂਆਤ ਤੋਂ, ਨੈਸ਼ਨਲ ਕਮਿਸ਼ਨ ਫਾਰ ਵਿਮਨ  ਨੇ ਇਲੈਕਟ੍ਰੌਨਿਕ ਮੀਡੀਆ ਅਤੇ ਸੋਸ਼ਲ ਮੀਡੀਆ ਦੇ ਜ਼ਰੀਏ ਇੱਕ ਐਡ ਮੁਹਿੰਮ ਦੀ ਸ਼ੁਰੂਆਤ ਕੀਤੀ ਜੋ ਮਹਿਲਾਵਾਂ ਨੂੰ ਕਿਸੇ ਕਿਸਮ ਦੀ ਹਿੰਸਾ ਬਾਰੇ ਅੱਗੇ ਆਉਣ ਅਤੇ ਇਸਦੀ ਰਿਪੋਰਟ ਦੇਣ ਲਈ ਪ੍ਰੇਰਿਤ ਕਰਦੀ ਹੈ। ਅੱਗੇ, ਨਿਯਮਿਤ ਢੰਗ ਦੁਆਰਾ ਪ੍ਰਾਪਤ ਕੀਤੀ ਸ਼ਿਕਾਇਤ ਦੇ ਪਰਬੰਧਨ ਕਰਨ ਤੋਂ ਇਲਾਵਾ, ਐੱਨਸੀਡਬਲਿਊਦੁਆਰਾ10.04.2020 ਨੂੰ ਘਰੇਲੂ ਹਿੰਸਾ ਦਾ ਕੇਸ ਰਿਪੋਰਟ ਕਰਨ ਲਈ ਇੱਕ ਵਟਸਐਪ ਨੰਬਰ 7217735372 ਸ਼ੁਰੂ ਕੀਤਾ ਗਿਆ ਹੈ। ਐੱਨਸੀਡਬਲਿਊ ਦੁਆਰਾ ਪ੍ਰਦਾਨ ਕੀਤੇ ਗਏ ਵਾਧੂ ਤਰੀਕਿਆਂ ਨਾਲ ਕੇਸਾਂ ਦੀ ਰਿਪੋਰਟਿੰਗ ਵਿੱਚ ਸਹਾਇਤਾ ਮਿਲੀ, ਜਿਨ੍ਹਾਂ ਵਿੱਚ ਉਹ ਮਹਿਲਾਵਾਂ ਵੀ ਸ਼ਾਮਲ ਹਨ ਜੋ ਪਿਛਲੇ ਕਈ ਸਾਲਾਂ ਤੋਂ ਘਰ ਵਿੱਚ ਹਿੰਸਾ ਦਾ ਸਾਹਮਣਾ ਕਰ ਰਹੀਆਂ ਸਨ। ਐੱਨਸੀਡਬਲਿਊ ਦੁਆਰਾ ਪ੍ਰਾਪਤ ਸ਼ਿਕਾਇਤਾਂ ’ਤੇ ਪੀੜਤ ਲੋਕਾਂ, ਪੁਲਿਸ ਅਤੇ ਹੋਰ ਅਧਿਕਾਰੀਆਂ ਨਾਲ ਤਾਲਮੇਲ ਕਰਕੇ ਲੋੜੀਂਦੀ ਸਹਾਇਤਾ ਪ੍ਰਦਾਨ ਕੀਤੀ ਜਾਂਦੀ ਹੈ।
ਮਾਰਚ 2020 ਤੋਂ 20 ਸਤੰਬਰ, 2020 ਤੱਕ ਪ੍ਰਾਪਤ ਹੋਈ “ਘਰੇਲੂ ਹਿੰਸਾ ਵਿਰੁੱਧ ਮਹਿਲਾਵਾਂ ਦੀ ਸੁਰੱਖਿਆ” ਸ਼੍ਰੇਣੀ ਅਧੀਨ ਐੱਨਸੀਡਬਲਿਊ ਕੋਲ ਦਰਜ ਸ਼ਿਕਾਇਤਾਂ ਦੇ ਸੰਕੇਤ ਦੇਣ ਵਾਲੇ ਮਹੀਨਾਵਾਰ ਅਤੇ ਰਾਜ-ਵਾਰ ਅੰਕੜੇ ਅਨੁਲਗ“I” ਵਿੱਚ ਦਿੱਤੇ ਗਏ ਹਨ। ਮਾਰਚ, 2020 ਤੋਂ ਮਹਿਲਾਵਾਂ ਵਿਰੁੱਧ ਅਪਰਾਧ ਅਤੇ ਉਨ੍ਹਾਂ ਦੇ ਅਧਿਕਾਰਾਂ ਤੋਂ ਵਾਂਝੇ ਹੋਣ ਬਾਰੇ ਐੱਨਸੀਡਬਲਿਊ ਦੁਆਰਾ ਦਰਜ/ ਪ੍ਰਾਪਤ ਹੋਈਆਂ ਕੁੱਲ ਸ਼ਿਕਾਇਤਾਂ ਦਾ ਮਹੀਨਾਵਾਰ ਅਤੇ ਰਾਜ ਅਨੁਸਾਰ ਅੰਕੜਾ ਅਨੁਲਗ - 2 ਵਿੱਚ ਦਿੱਤਾ ਗਿਆ ਹੈ।
‘ਪੁਲਿਸ’ ਅਤੇ ‘ਪਬਲਿਕ ਆਰਡਰ’ ਭਾਰਤ ਦੇ ਸੰਵਿਧਾਨ ਦੀ ਸੱਤਵੀਂ ਸੂਚੀ ਦੇ ਅਧੀਨ ਰਾਜ ਦੇ ਵਿਸ਼ੇ ਹਨ। ਕਾਨੂੰਨ ਵਿਵਸਥਾ ਬਣਾਈ ਰੱਖਣਾ, ਮਹਿਲਾਵਾਂਦੇ ਖ਼ਿਲਾਫ਼ ਘਰੇਲੂ ਹਿੰਸਾ ਦੀ ਰੋਕਥਾਮ ਸਮੇਤ ਨਾਗਰਿਕਾਂ ਦੀ ਜਾਨ-ਮਾਲ ਦੀ ਰਾਖੀ ਮੁੱਖ ਤੌਰ ’ਤੇ ਰਾਜ ਸਰਕਾਰਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਪ੍ਰਸ਼ਾਸਨ ਦੀ ਜ਼ਿੰਮੇਵਾਰੀ ਹੈ। ਫਿਰ ਵੀ, ਮਹਿਲਾਵਾਂ ਦੀ ਸੁਰੱਖਿਆ ਨੂੰ ਉੱਚ ਤਰਜੀਹ ਦਿੰਦੇ ਹੋਏ, ਪਿਛਲੇ ਛੇ ਮਹੀਨਿਆਂ ਦੌਰਾਨ ਕੇਂਦਰ ਸਰਕਾਰ ਨੇ ਵੀ ਇਸ ਸੰਬੰਧੀ ਕਈ ਪਹਿਲਕਦਮੀਆਂ ਕੀਤੀਆਂ ਹਨ। ਸਰਕਾਰ ਨੇ ਇਹ ਸੁਨਿਸ਼ਚਿਤ ਕੀਤਾ ਹੈ ਕਿ ਉਨ੍ਹਾਂ ਦੀਆਂ ਵਨ ਸਟਾਪ ਸੈਂਟਰਾਂ , ਯੂਨੀਵਰਸਲਾਈਜ਼ੇਸ਼ਨ ਆਵ੍ਵਿਮਨ ਹੈਲਪ ਲਾਈਨ , ਉੱਜਵਲਾ ਹੋਮਸ, ਸਵਧਰ ਗ੍ਰਹਿ, ਐਮਰਜੈਂਸੀ ਰਿਸਪਾਂਸ ਸਪੋਰਟ ਸਿਸਟਮ  ਅਤੇ ਔਰਤ ਕੇਂਦਰਿਤ ਕਾਨੂੰਨਾਂ ਜਿਵੇਂਕਿ ‘ਦਿ ਪ੍ਰੋਟੈਕਸ਼ਨ ਆਵ੍ਵਿਮਨ ਫ੍ਰੋਮ ਡੋਮੈਸਟਿਕ ਵੋਆਏਲੈਂਸ ਐਕਟ, 2005’, ‘ਦੀ ਡਾਓਰੀ ਪ੍ਰੋਹਿਬਸ਼ਨ ਐਕਟ, 1961’, ‘ਪ੍ਰੋਹਿਬਸ਼ਨ ਆਵ੍ ਚਾਇਲਡ ਮੈਰਿਜ ਐਕਟ, 2006’ ਆਦਿ ਤਹਿਤ ਵੱਖ-ਵੱਖ ਅਥਾਰਟੀਆਂ ਉਪਰੋਕਤ ਅਵਧੀ ਦੌਰਾਨ ਮਹਿਲਾਵਾਂ ਨੂੰ ਸਹਾਇਤਾ ਪ੍ਰਦਾਨ ਕਰਨ ਲਈ ਉਪਲਬਧ ਹਨ। ਸਰਕਾਰ ਨੇ ਇਸ ਮੰਤਵ ਲਈ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਸੰਬੰਧਤ ਅਧਿਕਾਰੀਆਂ ਲਈ ਸੰਵੇਦਨਸ਼ੀਲਤਾ ਪ੍ਰੋਗਰਾਮ ਵੀ ਚੁੱਕੇ ਹਨ।
ਇਹ ਜਾਣਕਾਰੀ ਕੇਂਦਰੀ ਮਹਿਲਾ ਅਤੇ ਬਾਲ ਵਿਕਾਸ ਮੰਤਰੀ ਸ਼੍ਰੀਮਤੀ ਸਮ੍ਰਿਤੀ ਜ਼ੁਬਿਨ ਇਰਾਨੀ ਨੇ ਅੱਜ ਰਾਜ ਸਭਾ ਵਿੱਚ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪ੍ਰਸਿੱਧ ਵਾਇਲਨਿਸਟ ਸ਼੍ਰੀ ਟੀ ਐੱਨ ਕ੍ਰਿਸ਼ਣਨ ਦੇ ਅਕਾਲ ਚਲਾਣੇ ‘ਤੇ ਸੋਗ ਵਿਅਕਤ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮੰਨੇ-ਪ੍ਰਮੰਨੇ ਵਾਇਲਨਿਸਟ ਸ਼੍ਰੀ ਟੀ ਐੱਨ ਕ੍ਰਿਸ਼ਣਨ ਦੇ ਅਕਾਲ ਚਲਾਣੇ ‘ਤੇ ਗਹਿਰਾ ਦੁੱਖ ਪ੍ਰਗਟ ਕੀਤਾ ਹੈ।
ਪ੍ਰਧਾਨ ਮੰਤਰੀ ਨੇ ਕਿਹਾ ਹੈ, "ਉੱਘੇ ਵਾਇਲਨਿਸਟ ਸ਼੍ਰੀ ਟੀ ਐੱਨ ਕ੍ਰਿਸ਼ਣਨ ਦੇ ਅਕਾਲ ਚਲਾਣੇ ਨਾਲ ਸੰਗੀਤ ਦੀ ਦੁਨੀਆ ਵਿੱਚ ਇੱਕ ਬਹੁਤ ਵੱਡਾ ਖਾਲੀਪਨ ਆ ਗਿਆ ਹੈ। ਉਨ੍ਹਾਂ ਦੇ ਕਾਰਜਾਂ ਅਤੇ ਰਚਨਾਵਾਂ ਨੇ ਸਾਡੀ ਸੰਸਕ੍ਰਿਤੀ ਵਿੱਚ ਸਮਾਹਿਤ ਭਾਵਨਾਵਾਂ ਤੇ ਰੁਝਾਨਾਂ ਦੀ ਇੱਕ ਵਿਆਪਕ ਲੜੀ ਨੂੰ ਖੂਬਸੂਰਤੀ ਨਾਲ ਪੇਸ਼ ਕੀਤਾ ਹੈ।" ਉਹ ਨੌਜਵਾਨ ਸੰਗੀਤਕਾਰਾਂ ਦੇ ਲਈ ਇੱਕ ਉੱਤਮ ਸਰਪ੍ਰਸਤ ਵੀ ਸਨ। ਉਨ੍ਹਾਂ ਦੇ ਪਰਿਵਾਰ ਅਤੇ ਪ੍ਰਸ਼ੰਸਕਾਂ ਦੇ ਲਈ ਸੰਵੇਦਨਾ। ਓਮ ਸ਼ਾਂਤੀ।"
https://twitter.com/narendramodi/status/1323481088069529602
ਉਪ ਰਾਸ਼ਟਰਪਤੀ ਸਕੱਤਰੇਤ
ਉਪ ਰਾਸ਼ਟਰਪਤੀ ਨੇ ਭਾਰਤੀ ਸੰਗੀਤਕ ਪਰੰਪਰਾ ਦੀ ਰਾਖੀ ਕਰਨ ਤੇ ਪ੍ਰਫੁੱਲਤ ਕਰਨ ਦਾ ਸੱਦਾ ਦਿੱਤਾ
ਮਾਨਸਿਕ ਤਣਾਅ ਅਤੇ ਚਿੰਤਾ ਨੂੰ ਦੂਰ ਕਰਨ ਲਈ ਸੰਗੀਤ ਵਿੱਚ ਬਹੁਤ ਸ਼ਕਤੀ ਹੈ: ਉਪ ਰਾਸ਼ਟਰਪਤੀ
ਉਪ ਰਾਸ਼ਟਰਪਤੀ ਨੇ ਪ੍ਰਸਿੱਧ ਸੰਗੀਤਕਾਰ ਸ਼੍ਰੀ ਘੰਟਾਸਲਾ ਵੈਂਕਟੇਸ਼ਵਰ ਰਾਓ ਦੇ ਸ਼ਤਾਬਦੀ ਸਮਾਰੋਹਾਂ ’ਚ ਸ਼ਿਰਕਤ ਕੀਤੀ
ਉਪ ਰਾਸ਼ਟਰਪਤੀ, ਸ਼੍ਰੀ ਐੱਮ. ਵੈਂਕਈਆ ਨਾਇਡੂ ਨੇ ਅੱਜ ਭਾਰਤੀ ਸੱਭਿਆਚਾਰ ਅਤੇ ਵਿਰਾਸਤ, ਖਾਸ ਤੌਰ 'ਤੇ ਭਾਰਤੀ ਸੰਗੀਤਕ ਪਰੰਪਰਾ ਨੂੰ ਨੌਜਵਾਨ ਪੀੜ੍ਹੀਆਂ ਵਿੱਚ ਪ੍ਰਸਿੱਧ ਕਰਕੇ ਇਸ ਦੀ ਰੱਖਿਆ ਕਰਨ ਦੀ ਲੋੜ 'ਤੇ ਜ਼ੋਰ ਦਿੱਤਾ। ਇਹ ਨੋਟ ਕਰਦਿਆਂ ਕਿ ਭਾਰਤੀ ਸੰਗੀਤ ਦੀ ਸ਼ੁਰੂਆਤ ਪ੍ਰਾਚੀਨ ਕਾਲ ਦੌਰਾਨ ਹੋਈ ਸੀ ਅਤੇ ਪੁਰਾਣੇ ਜ਼ਮਾਨੇ ਵਿੱਚ ਗਿਆਨ ਨੂੰ ਸੰਚਾਰਿਤ ਕਰਨ ਲਈ ਵਰਤਿਆ ਜਾਂਦਾ ਸੀ, ਸ਼੍ਰੀ ਨਾਇਡੂ ਨੇ ਕਿਹਾ ਕਿ 'ਸੰਗੀਤ ਵਿੱਚ ਅਸਲ ਵਿੱਚ ਆਧੁਨਿਕ ਜੀਵਨ ਦੇ ਮਾਨਸਿਕ ਤਣਾਅ ਅਤੇ ਚਿੰਤਾਵਾਂ ਨੂੰ ਦੂਰ ਕਰਨ ਦੀ ਸ਼ਕਤੀ ਹੈ'।
ਸ਼੍ਰੀ ਨਾਇਡੂ ਅੱਜ ਹੈਦਰਾਬਾਦ ਵਿੱਚ ਕਿੰਨੇਰਾ ਆਰਟ ਥੀਏਟਰਾਂ ਦੁਆਰਾ ਆਯੋਜਿਤ ਭਾਰਤੀ ਫਿਲਮਾਂ ਵਿੱਚ ਇੱਕ ਮਹਾਨ ਸੰਗੀਤਕਾਰ ਅਤੇ ਪਿੱਠਵਰਤੀ ਗਾਇਕ ਸ਼੍ਰੀ ਘੰਟਾਸਲਾ ਵੈਂਕਟੇਸ਼ਵਰ ਰਾਓ ਦੇ ਸ਼ਤਾਬਦੀ ਸਮਾਰੋਹ ਵਿੱਚ ਬੋਲ ਰਹੇ ਸਨ। ਇਕੱਠ ਨੂੰ ਸੰਬੋਧਨ ਕਰਦਿਆਂ ਸ਼੍ਰੀ ਨਾਇਡੂ ਨੇ ਕਿਹਾ ਕਿ ਵਿਸ਼ਵ ਸੰਗੀਤ ਵਿੱਚ ਭਾਰਤੀ ਪਰੰਪਰਾ ਦਾ ਇੱਕ ਵਿਸ਼ੇਸ਼ ਸਥਾਨ ਹੈ ਅਤੇ ਸੰਗੀਤ ਦਾ ਅਭਿਆਸ ਕੇਵਲ ਇੱਕ ਕਲਾ ਦੇ ਰੂਪ ਵਿੱਚ ਹੀ ਨਹੀਂ, ਬਲਕਿ ਇੱਕ ਸਟੀਕ ਵਿਗਿਆਨ ਵਜੋਂ ਵੀ ਕੀਤਾ ਜਾਂਦਾ ਹੈ। ਉਨ੍ਹਾਂ ਯਾਦ ਕੀਤਾ ਕਿ ਸੰਗੀਤ ਸਮਾਜਕ ਤਬਦੀਲੀ ਲਈ ਇੱਕ ਸਾਧਨ ਵਜੋਂ ਵੀ ਪ੍ਰਭਾਵਸ਼ਾਲੀ ਹੈ। ਉਨ੍ਹਾਂ ਅੱਗੇ ਕਿਹਾ, 'ਸੰਗੀਤ ਨਾ ਸਿਰਫ਼ ਮਨੋਰੰਜਨ ਪ੍ਰਦਾਨ ਕਰ ਸਕਦਾ ਹੈ, ਬਲਕਿ ਸਮਾਜ ਨੂੰ ਰੌਸ਼ਨ ਵੀ ਕਰ ਸਕਦਾ ਹੈ।
ਇਸ ਮੌਕੇ ਸ਼੍ਰੀ ਨਾਇਡੂ ਨੇ ਗਾਇਕ ਅਤੇ ਸੰਗੀਤਕਾਰ ਸ਼੍ਰੀ ਘੰਟਾਸਲਾ ਨੂੰ ਸ਼ਰਧਾਂਜਲੀ ਭੇਂਟ ਕੀਤੀ ਅਤੇ ਕਿਹਾ ਕਿ ਉੱਘੇ ਗਾਇਕ, ਮਰਹੂਮ ਸ਼੍ਰੀ ਐੱਸਪੀ ਬਾਲਸੁਬ੍ਰਾਹਮਣੀਅਮ ਦੇ ਨਾਲ ਸਿਨੇਮਾ ਵਿੱਚ ਸੰਗੀਤ ਦੇ ਸੁਨਹਿਰੀ ਯੁਗ ਵਿੱਚ ਬਹੁਤ ਵੱਡਾ ਯੋਗਦਾਨ ਪਾਇਆ। ਉਨ੍ਹਾਂ ਪ੍ਰਸਿੱਧ ਪਿੱਠਵਰਤੀ ਗਾਇਕ ਸ਼੍ਰੀ ਨਾਗੂਰ ਬਾਬੂ  ਨੂੰ ਘੰਟਾਸਲਾ ਯਾਦਗਾਰੀ ਪੁਰਸਕਾਰ ਪ੍ਰਦਾਨ ਕੀਤਾ। ਇਸ ਤੋਂ ਪਹਿਲਾਂ, ਉਪ ਰਾਸ਼ਟਰਪਤੀ ਨੇ ਸ਼੍ਰੀ ਮਾਨੋ ਅਤੇ ਹੋਰ ਵੱਖ-ਵੱਖ ਕਲਾਕਾਰਾਂ ਦੀ ਪੇਸ਼ਕਾਰੀ ਨੂੰ ਦੇਖਿਆ, ਜਿਨ੍ਹਾਂ ਨੇ ਸ਼੍ਰੀ ਘੰਟਾਸਲਾ ਦੀਆਂ ਕਈ ਅਨਾਦਿ ਧੁਨਾਂ ਦੀ ਪੇਸ਼ਕਾਰੀ ਕੀਤੀ।
ਡਾ. ਕੇ.ਵੀ. ਰਾਮਾਚਾਰੀ, ਸਲਾਹਕਾਰ, ਤੇਲੰਗਾਨਾ ਸਰਕਾਰ, ਸ਼੍ਰੀ ਮੰਡਲੀ ਬੁੱਧ ਪ੍ਰਸਾਦ, ਸਾਬਕਾ ਡਿਪਟੀ ਸਪੀਕਰ, ਆਂਧਰ ਪ੍ਰਦੇਸ਼ ਵਿਧਾਨ ਸਭਾ, ਡਾ. ਆਰ. ਪ੍ਰਭਾਕਰ ਰਾਓ, ਸਾਬਕਾ ਪੁਲਿਸ ਡਾਇਰੈਕਟਰ ਜਨਰਲ, ਆਂਧਰ ਪ੍ਰਦੇਸ਼, ਸ਼੍ਰੀ ਮੱਦਲੀ ਰਘੂਰਾਮ, ਜਨਰਲ ਸਕੱਤਰ, ਕਿੰਨੇਰਾ ਆਰਟ ਥੀਏਟਰ ਅਤੇ ਹੋਰ ਪਤਵੰਤੇ ਸੱਜਣ ਸਮਾਗਮ ਦੌਰਾਨ ਹਾਜ਼ਰ ਸਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਵਰਲਡ ਚੈਂਪੀਅਨਸ਼ਿਪ 2021 ਵਿੱਚ ਬੈਡਮਿੰਟਨ ਵਿੱਚ ਸਿਲਵਰ ਮੈਡਲ ਜਿੱਤਣ ‘ਤੇ ਕਿਦਾਂਬੀ ਸ੍ਰੀਕਾਂਤ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਵਰਲਡ ਚੈਂਪੀਅਨਸ਼ਿਪ 2021 ਵਿੱਚ ਬੈਡਮਿੰਟਨ ਵਿੱਚ ਸਿਲਵਰ ਮੈਡਲ ਜਿੱਤਣ ‘ਤੇ ਕਿਦਾਂਬੀ ਸ੍ਰੀਕਾਂਤ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ ਪ੍ਰਧਾਨ ਮੰਤਰੀ ਨੇ ਕਿਹਾ;
“ਇਤਿਹਾਸਿਕ ਸਿਲਵਰ ਮੈਡਲ ਜਿੱਤਣ ‘ਤੇ ਕਿਦਾਂਬੀ ਸ੍ਰੀਕਾਂਤ  ਨੂੰ ਵਧਾਈਆਂ। ਇਹ ਜਿੱਤ ਕਈ ਖਿਡਾਰੀਆਂ ਨੂੰ ਉਤਸ਼ਾਹਿਤ ਕਰੇਗੀ ਅਤੇ ਬੈਡਮਿੰਟਨ ਵਿੱਚ ਖਿਡਾਰੀਆਂ ਦੀ ਰੁਚੀ ਹੋਰ ਵਧੇਗੀ।”
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਬਿਜਲਈ ਤੌਰ ’ਤੇ ਕਨਫ਼ਿਗਰਡ ਨੈਨੋਚੈਨਲਜ਼ ਜੋ ਅਣਚਾਹੀ ਊਰਜਾ ਦਾ ਖ਼ਾਤਮਾ ਕਰਦੇ ਹਨ, ਭਵਿੱਖ ’ਚ ਔਨ–ਚਿਪ ਡਾਟਾ ਸੰਚਾਰ ਤੇ ਪ੍ਰੋਸੈੱਸਿੰਗ ਦੇ ਮਾਮਲੇ ’ਚ ਕ੍ਰਾਂਤੀ ਲਿਆ ਸਕਦੇ ਹਨ
ਵਿਗਿਆਨੀਆਂ ਨੇ ਅਜਿਹੇ ਬਿਜਲਈ ਤੌਰ ਉੱਤੇ ਕਨਫ਼ਿਗਰਡ ਨੈਨੋਚੈਨਲਜ਼ ਵਿਕਸਤ ਕੀਤੇ ਹਨ, ਜੋ ਅਣਚਾਹੀ ਊਰਜਾ ਵੇਸਟ ਦਾ ਖ਼ਾਤਮਾ ਕਰ ਸਕਦੇ ਹਨ ਤੇ ਵੇਵ–ਆਧਾਰਤ ਕੰਪਿਊਟਿੰਗ ਦੇ ਸਕਦੇ ਹਨ। ਇਸ ਨਾਲ ਭਵਿੱਖ ’ਚ ਔਨ–ਚਿਪ ਡਾਟਾ ਸੰਚਾਰ ਤੇ ਪ੍ਰੋਸੈੱਸਿੰਗ ਦੇ ਮਾਮਲੇ ਕ੍ਰਾਂਤੀ ਆ ਸਕਦੀ ਹੈ।
ਰਵਾਇਤੀ ਇਲੈਕਟ੍ਰੌਨਿਕਸ ਲੌਜਿਕ ਸਰਕਟਸ ਨਾਲ ਤਿਆਰ ਹੁੰਦੀ ਹੈ, ਜਿਸ ਵਿੱਚ ਧਾਤ ਦੀਆਂ ਤਾਰਾਂ ਰਾਹੀਂ ਅਨੇਕ ਟ੍ਰਾਂਜ਼ਿਸਟਰਜ਼ ਆਪਸ ’ਚ ਜੁੜੇ ਹੁੰਦੇ ਹਨ। ਬਿਜਲਈ ਚਾਰਜਿਸ ਦੁਆਰਾ ਲਿਜਾਂਦਾ ਜਾਣ ਵਾਲਾ ਡਾਟਾ ਅਣਚਾਹੇ ਤੌਰ ਉੱਤੇ ਗਰਮ ਹੁੰਦਾ ਹੈ, ਜਿਸ ਨਾਲ ਇਸ ਦੀ ਸੰਗਠਨ ਘਣਤਾ ਸੀਮਤ ਹੁੰਦੀ ਹੈ।
ਸਪਿੰਨਟ੍ਰੌਨਿਕਸ, ਜਿਸ ਨੂੰ ਸਪਿੰਨ ਇਲੈਕਟ੍ਰੌਨਿਕਸ ਵੀ ਕਿਹਾ ਜਾਂਦਾ ਹੈ ਜਾਂ ਇਲੈਕਟੌਨ ਦੇ ਇੰਟਿੰਸਿਕ ਸਪਿੰਨ ਦਾ ਅਧਿਐਨ ਅਤੇ ਇਸ ਨਾਲ ਜੁੜੇ ਚੁੰਬਕੀ ਛਿਣ, ਇਸਦੇ ਬੁਨਿਆਦੀ ਇਲੈਕਟ੍ਰੌਨਿਕ ਚਾਰਜ ਤੋਂ ਇਲਾਵਾ, ਸੌਲਿਡ–ਸਟੇਟ ਉਪਕਰਣਾਂ ਵਿੱਚ ਇਲੈਕਟ੍ਰੌਨ ਸਪਿੰਨਜ਼ ਦਾ ਲਾਭ ਲੈਣ ਲਈ। ਉਨ੍ਹਾਂ ਦਾ ਸਮੂਹ ਪ੍ਰੀਸੈਸ਼ਨ ਜਾਣਕਾਰੀ ਲਿਜਾ ਸਕਦਾ ਹੈ, ਜੋ ਬਿਨਾ ਕਣਾਂ ਦੀ ਕਿਸੇ ਗਤੀ ਦੇ ਇਸ ਦੇ ਐਂਪਲੀਚਿਊਡ, ਫ਼ੇਜ਼, ਵੇਵਲੈਂਗਥ ਤੇ ਫ਼੍ਰੀਕੁਐਂਸੀ ਵਿੱਚ ਐਨਕੋਡਡ ਹੁੰਦੀ ਹੈ, ਅਣਚਾਹੀ ਊਰਜਾ ਵੇਸਟ ਦਾ ਖ਼ਾਤਮਾ ਕਰਦੀ ਹੈ ਤੇ ਵੇਵ–ਆਧਾਰਤ ਕੰਪਿਊਟਿੰਗ ਦਾ ਵਾਅਦਾ ਕਰਦੀ ਹੈ।
ਭਾਰਤ ਸਰਕਾਰ ਦੇ ਵਿਗਿਆਨ ਤੇ ਟੈਕਨੋਲੋਜੀਵਿਭਾਗ  ਅਧੀਨ ਆਉਂਦੇ ਖ਼ੁਦਮੁਖਤਿਆਰ ਸੰਸਥਾਨ ਐੱਸਐੱਨ ਬੋਸ ਨੈਸ਼ਨਲ ਸੈਂਟਰ ਫ਼ਾਰ ਬੇਸਿਕ ਸਾਇੰਸਜ਼ ਦੇ ਪ੍ਰੋਫ਼ੈਸਰ ਅੰਜਨ ਬਰਮਨ ਅਤੇ ਉਨ੍ਹਾਂ ਦੇ ਸਹਿ–ਕਰਮਚਾਰੀਆਂ ਨੇ ਬਿਜਲਈ ਤੌਰ ਉੱਤੇ ਸਮਾਨਾਂਤਰ ਨੈਨੋਚੈਨਲਜ਼ ਮੁੜ–ਕਨਫ਼ਿਗਰ ਕਰ ਕੇ ਵਿਕਸਤ ਕੀਤੇ ਹਨ, ਜੋ ਨੈਨੋ–ਬਣਤਰ ਵਾਲੇ ਤੱਤਾਂ ਵਿੱਚ ਸਪਿੰਨ ਵੇਵਜ਼ ਦਾ ਵਿਵਹਾਰ ਟਿਊਨ ਕਰਦੇ ਹਨ। ਉਨ੍ਹਾਂ ਸੰਪਤੀ ਨੂੰ ਸਮੇਂ–ਸਮੇਂ ’ਤੇ ਤਬਦੀਲੀਆਂ ਲਿਆ ਕੇ ਇਸ ਨੂੰ ਤਿਆਰ ਕੀਤਾ ਹੈ, ਜੋ ਇੱਕ ਪ੍ਰਣਾਲ ਦੀ ਸਪਿੰਨ ਉੱਤੇ ਇੱਕ ਤਰਜੀਹੀ ਦਿਸ਼ਾ ਦੇ ਦਿੰਦੀ ਹੈ, ਜਿਸ ਨੂੰ ਬਿਜਲਈ ਖੇਤਰ ਦੀ ਵਰਤੋਂ ਕਰਨ ਵਾਲੀ ਐਨੀਸੌਟ੍ਰੋਪੀ ਵੀ ਕਿਹਾ ਜਾਂਦਾ ਹੈ – ਤਕਨੀਕੀ ਤੌਰ ਉੱਤੇ ‘ਵੋਲਟੇਜ–ਕੰਟਰੋਲਡ ਮੈਗਨੈਟਿਕ ਐਨੀਸੋਟ੍ਰੋਪੀ’ ਦੇ ਸਿਧਾਂਤ ਕਿਹਾ ਜਾਂਦਾ ਹੈ। ਇਹ ਕੰਮ ਜਰਨਲ ‘ਸਾਇੰਸ ਐਡਵਾਂਸੇਜ਼’ ’ਚ ਪ੍ਰਕਾਸ਼ਿਤ ਹੋਏ ਹਨ।
ਹਾਲੀ ਖੋਜ ਵਿੱਚ, ਸਪਿੰਨ–ਵੇਵਜ਼ ਕਾਰਜਕੁਸ਼ਲਤਾ ਨਾਲ ਇਨ੍ਹਾਂ ਨੈਨੋਚੈਨਲਾਂ ਰਾਹੀਂ ਟ੍ਰਾਂਸਫ਼ਰ ਹੋ ਗਈਆਂ ਸਨ ਤੇ ਇਸ ਨੂੰ ਸਵਿੱਚ ‘ਔਨ’ ਅਤੇ ‘ਔਫ਼’ ਕੀਤਾ ਜਾ ਸਕਦਾ ਹੈ ਅਤੇ ਇਸ ਦਾ ਆਕਾਰ ਕੁਝ ਕੁ ਮਾਮੂਲੀ ਵੋਲਟਸ ਦੀ ਵੋਲਟਸ ਨਾਲ ਹੀ ਬਦਲ ਸਕਦਾ ਹੈ। ਇਸ ਟੀਮ ਦਾ ਮੰਨਣਾ ਹੈ ਕਿ ਭਵਿੱਖ ’ਚ, ਇਨ੍ਹਾਂ ਨੈਨੋਚੈਨਲਾਂ ਨੂੰ ਔਨ–ਚਿਪ ਮਲਟੀਪਲੈਕਸਿੰਗ ਉਪਕਰਣਾਂ ਦੇ ਵਿਕਾਸ ਲਈ ਡਿਜ਼ਾਇਨ ਕੀਤੇ ਸਮਾਨਾਂਤਰ ਚੈਨਲਾਂ ਰਾਹੀਂ ਫ਼੍ਰੀਕੁਐਂਸੀਜ਼ ਦੇ ਵਿਸ਼ੇਸ਼ ਬੈਂਡਜ਼ ਵਿੱਚ ਟ੍ਰਾਂਸਫ਼ਰ ਕੀਤਾ ਜਾ ਸਕਦਾ ਹੈ।
ਚਿੱਤਰ: ਏ. ਸਪਿੰਨ–ਵੇਵ ਨੈਨੋਚੈਨਲਜ਼ ਦੀ ਯੋਜਨਾਬੱਧ ਵਿਆਖਿਆ ਦਰਸਾਉਂਦੀ ਹੈ, ਬੀ. ਯੋਜਨਾਬੱਧ ਵਿਆਖਿਆ ਉਪਕਰਣ ਦੀ ਬਣਤਰ ਤੇ ਨੈਨੋਚੈਨਲਾਂ ਦਾ ਰੂਪ ਦਰਸਾਉਂਦੀ ਹੈ। ਸਪਿੰਨ–ਵੇਵ ਫ਼੍ਰੀਕੁਐਂਸੀਜ਼ ਬਨਾਮ ਵੇਵਵੈਕਟਰ ਜਦੋਂ ਬਿਜਲਈ ਖੇਤਰ, ਈ ਹੈ ਔਫ਼  ਅਤੇ ਔਨ । ਈ. ਹੀਟਮੈਪ ਪਲੌਟਸ ਵੇਵਵੈਕਟਰ k = 7.1 × 106 rad/m ਉੱਤੇ ਸਪਿੰਨ–ਵੇਵ ਵਿਧੀ 2 ਅਤੇ ਵਿਧੀ 1 ਦੀ ਸਪੇਸ਼ੀਅਲ ਵੰਡ ਨੂੰ ਦਰਸਾਉਂਦੇ ਹਨ
ਪ੍ਰਕਾਸ਼ਨ ਲਿੰਕ:
DOI: 10.1126/sciadv.aba5457
ਹੋਰ ਵੇਰਵਿਆਂ ਲਈ ਅੰਜਨ ਬਰਮਨ, ਸੀਨੀਅਰ ਪ੍ਰੋਫ਼ੈਸਰ , ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ।
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਸ਼੍ਰੀ ਨਰਾਇਣ ਰਾਣੇ ਨੇ ਉੱਤਰ ਪੂਰਬ ਵਿੱਚ ਐੱਮਐੱਸਐੱਮਈਜ਼ ਦੀ ਮਹੱਤਵਪੂਰਨ ਭੂਮਿਕਾ ਅਤੇ ਭਾਰਤ ਨੂੰ 'ਆਤਮਨਿਰਭਰ' ਬਣਾਉਣ ਵਿੱਚ ਉਨ੍ਹਾਂ ਦੇ ਯੋਗਦਾਨ 'ਤੇ ਜ਼ੋਰ ਦਿੱਤਾ
ਕੇਂਦਰੀ ਐੱਮਐੱਸਐੱਮਈ ਮੰਤਰੀ ਸ਼੍ਰੀ ਨਰਾਇਣ ਰਾਣੇ ਨੇ ਤ੍ਰਿਪੁਰਾ ਦੇ ਮੁੱਖ ਮੰਤਰੀ, ਪ੍ਰੋ.  ਮਾਨਿਕ ਸਾਹਾ ਅਤੇ ਕੇਂਦਰੀ ਰਾਜ ਮੰਤਰੀ ਸ਼੍ਰੀ ਭਾਨੂ ਪ੍ਰਤਾਪ ਸਿੰਘ ਵਰਮਾ ਦੇ ਨਾਲ, ਉੱਤਰ ਪੂਰਬੀ ਖੇਤਰ ਵਿੱਚ ਐੱਮਐੱਸਐੱਮਈਜ਼ ਦੇ ਟਿਕਾਊ ਵਿਕਾਸ ਬਾਰੇ ਅੱਜ ਅਗਰਤਲਾ, ਤ੍ਰਿਪੁਰਾ ਵਿਖੇ ਆਯੋਜਿਤ ਖੇਤਰੀ ਕਾਨਫਰੰਸ ਦੀ ਪ੍ਰਧਾਨਗੀ ਕੀਤੀ। ਐੱਮਐੱਸਐੱਮਈ ਮੰਤਰਾਲੇ ਵੱਲੋਂ ਮੰਤਰਾਲੇ ਦੀਆਂ ਵੱਖੋ-ਵੱਖ ਸਕੀਮਾਂ ਬਾਰੇ ਜਾਗਰੂਕਤਾ ਫੈਲਾਉਣ ਲਈ ਕਾਨਫਰੰਸ ਦਾ ਆਯੋਜਨ ਕੀਤਾ ਗਿਆ ਸੀ। ਕਾਨਫਰੰਸ ਨੂੰ ਸੰਬੋਧਿਤ ਕਰਦਿਆਂ ਸ਼੍ਰੀ ਨਰਾਇਣ ਰਾਣੇ ਨੇ ਉੱਤਰ ਪੂਰਬ ਵਿੱਚ ਐੱਮਐੱਸਐੱਮਈਜ਼ ਦੀ ਮਹੱਤਵਪੂਰਨ ਭੂਮਿਕਾ ਅਤੇ ਭਾਰਤ ਨੂੰ 'ਆਤਮਨਿਰਭਰ' ਬਣਾਉਣ ਵਿੱਚ ਉਨ੍ਹਾਂ ਦੇ ਯੋਗਦਾਨ 'ਤੇ ਜ਼ੋਰ ਦਿੱਤਾ। ਉਨ੍ਹਾਂ ਕਿਹਾ ਕਿ ਤ੍ਰਿਪੁਰਾ ਖੇਤੀ ਉਤਪਾਦਾਂ ਦੀ ਧਰਤੀ ਹੈ ਅਤੇ ਫੂਡ ਪ੍ਰੋਸੈਸਿੰਗ ਉਦਯੋਗਾਂ ਵਿੱਚ ਐੱਮਐੱਸਐੱਮਈਜ਼ ਲਈ ਬਹੁਤ ਸੰਭਾਵਨਾਵਾਂ ਹਨ ਅਤੇ ਤ੍ਰਿਪੁਰਾ ਸਰਕਾਰ ਨੂੰ ਮੌਜੂਦਾ ਉਦਯੋਗਾਂ ਨੂੰ ਮਜ਼ਬੂਤ ਕਰਦਿਆਂ ਹੋਇਆਂ ਐੱਮਐੱਸਐੱਮਈਜ਼ ਲਈ ਸੈਰ-ਸਪਾਟੇ ਦੇ ਹੋਰ ਮੌਕੇ ਵਿਕਸਿਤ ਕਰਨ ਦੀ ਸਲਾਹ ਦਿੱਤੀ।
ਰਾਜ ਮੰਤਰੀ ਭਾਨੂ ਪ੍ਰਤਾਪ ਸਿੰਘ ਵਰਮਾ ਨੇ ਸਨਅਤਕਾਰਾਂ ਨੂੰ ਸਕੀਮਾਂ ਦਾ ਵੱਧ ਤੋਂ ਵੱਧ ਲਾਭ ਲੈਣ ਦੀ ਅਪੀਲ ਕੀਤੀ। ਉਨ੍ਹਾਂ ਕਿਹਾ ਕਿ ਤ੍ਰਿਪੁਰਾ ਦੀ ਰਾਜ ਸਰਕਾਰ ਨੇ ਇਸ ਸਮਾਗਮ ਨੂੰ ਸ਼ਾਨਦਾਰ ਢੰਗ ਨਾਲ ਸਫ਼ਲ ਬਣਾਉਣ ਲਈ ਮੁੱਖ ਮੰਤਰੀ ਦੀ ਅਗਵਾਈ ਹੇਠ ਸੁਹਿਰਦ ਅਤੇ ਸਮਰਪਿਤ ਯਤਨ ਕੀਤੇ ਹਨ। ਉਨ੍ਹਾਂ ਕਿਹਾ ਕਿ ਉਨ੍ਹਾਂ ਨੂੰ ਯਕੀਨ ਹੈ ਕਿ ਦੋਵਾਂ ਮੰਤਰਾਲਿਆਂ ਦੇ ਤਾਲਮੇਲ ਵਾਲੇ ਯਤਨ ਉੱਤਰ ਪੂਰਬੀ ਖੇਤਰ  ਵਿੱਚ ਐੱਮਐੱਸਐੱਮਈ ਸੈਕਟਰ ਦੇ ਵਿਕਾਸ ਲਈ ਇੱਕ ਬਿਹਤਰ ਈਕੋ-ਸਿਸਟਮ ਬਣਾਉਣਗੇ।
ਕਾਨਫਰੰਸ ਵਿੱਚ ਭਾਰਤ ਸਰਕਾਰ ਦੇ ਐੱਮਐੱਸਐੱਮਈ ਮੰਤਰਾਲੇ ਅਤੇ ਤ੍ਰਿਪੁਰਾ ਰਾਜ ਸਰਕਾਰ ਦੀਆਂ ਵੱਖੋ- ਵੱਖ ਪਹਿਲਕਦਮੀਆਂ ਦੀ ਸ਼ੁਰੂਆਤ ਦਾ ਪ੍ਰਦਰਸ਼ਨ ਕੀਤਾ ਗਿਆ। ਪ੍ਰੋਗਰਾਮ ਦੌਰਾਨ ਪਤਵੰਤਿਆਂ ਵਲੋਂ ਸ਼ੁਰੂ ਕੀਤੀਆਂ ਗਈਆਂ ਨਵੀਆਂ ਪਹਿਲਕਦਮੀਆਂ ਵਿੱਚ ਆਰਏਐੱਮਪੀ  ਪੋਰਟਲ, ਉਦਯਮ ਸ਼ਕਤੀ ਦੇ ਤਹਿਤ ਐੱਨਈਆਰ ਪੋਰਟਲ ਨੂੰ ਲਿੰਕ ਕਰਨਾ, ਗੋਮਤੀ ਸਿਟੀ ਗੈਸ ਪ੍ਰੋਜੈਕਟ ਦਾ ਉਦਘਾਟਨ, ਸਫੁਰਤੀ  ਸਕੀਮ ਦੇ ਤਹਿਤ ਪੱਛਮੀ ਤ੍ਰਿਪੁਰਾ ਬੈਂਬੂ ਮੈਟ ਕਲੱਸਟਰ ਦਾ ਉਦਘਾਟਨ ਅਤੇ ਕੇਵੀਆਈਸੀ   ਅਤੇ ਟੀਕੇਵੀਆਈਬੀ   ਦੀ ਨਵੀਂ ਇਮਾਰਤ ਦਾ ਉਦਘਾਟਨ ਸ਼ਾਮਲ ਸਨ।
ਕਾਨਫਰੰਸ ਵਿੱਚ ਵੱਖੋ - ਵੱਖ ਗਤੀਵਿਧੀਆਂ ਜਿਵੇਂ ਕਿ ਵੀਡੀਪੀ, ਸੀਈਓ ਕਾਨਫਰੰਸ ਆਦਿ ਰਾਹੀਂ ਐੱਨਈਆਰ ਦੇ ਚਾਹਵਾਨ/ਮੌਜੂਦਾ ਉੱਦਮੀਆਂ ਨੂੰ ਕੇਂਦਰ ਅਤੇ ਰਾਜ ਸਰਕਾਰਾਂ, ਸੀਪੀਐੱਸਈਜ਼ ਅਤੇ ਉਦਯੋਗ ਸੰਘਾਂ ਦੇ ਸਰਕਾਰੀ ਵਿਭਾਗਾਂ ਨਾਲ ਗੱਲਬਾਤ ਕਰਨ ਲਈ ਇੱਕ ਬਹੁਤ ਲੋੜੀਂਦਾ ਮੰਚ ਪ੍ਰਦਾਨ ਕੀਤਾ।
ਐੱਮਐੱਸਐੱਮਈ ਸੈਕਟਰ ਰੋਜ਼ਗਾਰ ਸਿਰਜਣ ਅਤੇ ਆਜੀਵਿਕਾ ਨੂੰ ਸੁਧਾਰਨ ਦੇ ਮਾਮਲੇ ਵਿੱਚ ਮਹੱਤਵਪੂਰਨ ਭੂਮਿਕਾ ਅਦਾ ਕਰਦਾ ਹੈ। ਵਰਤਮਾਨ ਵਿੱਚ, ਇਸ ਵਿੱਚ 11 ਕਰੋੜ ਤੋਂ ਵੱਧ ਲੋਕਾਂ ਨੂੰ ਰੋਜ਼ਗਾਰ ਦੇਣ ਵਾਲੀਆਂ 6 ਕਰੋੜ ਤੋਂ ਵੱਧ ਇਕਾਈਆਂ ਹਨ, ਜੋ ਜੀਡੀਪੀ ਵਿੱਚ ਲਗਭਗ 30% ਯੋਗਦਾਨ ਦੇ ਨਾਲ ਆਰਥਿਕ ਵਿਕਾਸ ਵਿੱਚ ਮਹੱਤਵਪੂਰਨ ਯੋਗਦਾਨ ਪਾਉਂਦੀਆਂ ਹਨ।
ਸਾਡੀ ਅਰਥਵਿਵਸਥਾ 'ਤੇ ਐੱਮਐੱਸਐੱਮਈ ਦੇ ਪ੍ਰਭਾਵ ਨੂੰ ਵੇਖਦਿਆਂ ਹੋਇਆਂ, ਇਹ ਜ਼ਰੂਰੀ ਹੈ ਕਿ ਨੌਜਵਾਨਾਂ ਵਿੱਚ ਉੱਦਮਤਾ ਨੂੰ ਉਤਸ਼ਾਹਿਤ ਕਰਨ ਅਤੇ ਇੱਕ ਅਨੁਕੂਲ ਵਾਤਾਵਰਣ ਪ੍ਰਣਾਲੀ ਬਣਾਉਣ ਲਈ ਕੇਂਦਰਿਤ ਯਤਨ ਕੀਤੇ ਜਾਣ, ਜਿੱਥੇ ਉਹ 5 ਟ੍ਰਿਲੀਅਨ ਡਾਲਰ ਦੀ ਅਰਥਵਿਵਸਥਾ ਬਣਾਉਣ ਲਈ ਭਾਰਤੀ ਅਰਥਵਿਵਸਥਾ ਦੇ ਵਿਕਾਸ ਵਿੱਚ ਇੱਕ ਅਨਿੱਖੜਵੀਂ ਭੂਮਿਕਾ ਨਿਭਾਉਂਦੇ ਹਨ।
ਦੇਸ਼ ਦੀ ਆਰਥਿਕ ਭਲਾਈ ਲਈ ਐੱਮਐੱਸਐੱਮਈ ਸੈਕਟਰ ਦਾ ਪਾਲਣ ਪੋਸ਼ਣ ਮਹੱਤਵਪੂਰਨ ਹੈ। ਐੱਮ/ਓ ਐੱਮਐੱਸਐੱਮਈ ਟਿਕਾਊ ਵਿਕਾਸ ਅਤੇ ਗਲੋਬਲ ਵੈਲਿਊ ਚੇਨ ਵਿੱਚ ਅਨੁਕੂਲ ਬਣਨ ਲਈ ਐੱਮਐੱਸਐੱਮਈ ਨੂੰ ਮਜ਼ਬੂਤ ਕਰਨ ਲਈ ਲਗਾਤਾਰ ਕੰਮ ਕਰ ਰਿਹਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸਾਬਕਾ ਕੇਂਦਰੀ ਮੰਤਰੀ, ਸ਼੍ਰੀ ਸ਼ਰਦ ਯਾਦਵ ਦੇ ਅਕਾਲ ਚਲਾਣੇ ’ਤੇ ਸੋਗ ਵਿਅਕਤ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਬਕਾ ਕੇਂਦਰੀ ਮੰਤਰੀ, ਸ਼੍ਰੀ ਸ਼ਰਦ ਯਾਦਵ ਦੇ ਅਕਾਲ ਚਲਾਣੇ ’ਤੇ ਗਹਿਰਾ ਦੁਖ ਵਿਅਕਤ ਕੀਤਾ ਹੈ ਅਤੇ ਕਿਹਾ ਹੈ ਕਿ ਉਹ ਡਾ. ਲੋਹੀਆ ਦੇ ਆਦਰਸ਼ਾਂ ਤੋਂ ਬੇਹੱਦ ਪ੍ਰਭਾਵਿਤ ਸਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਸ਼੍ਰੀ ਸ਼ਰਦ ਯਾਦਵ ਜੀ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਆਪਣੇ ਲੰਬੇ ਜਨਤਕ ਜੀਵਨ ਵਿੱਚ, ਉਨ੍ਹਾਂ ਨੇ ਖੁਦ ਨੂੰ ਸਾਂਸਦ ਤੇ ਮੰਤਰੀ ਦੇ ਰੂਪ ਵਿੱਚ ਪ੍ਰਤਿਸ਼ਠਿਤ ਕੀਤਾ। ਉਹ ਡਾ. ਲੋਹੀਆ ਦੇ ਆਦਰਸ਼ਾਂ ਤੋਂ ਬੇਹੱਦ ਪ੍ਰਭਾਵਿਤ ਸਨ। ਮੈਂ ਹਮੇਸ਼ਾ ਸਾਡੀ ਗੱਲਬਾਤ ਨੂੰ ਸੰਜੋ ਕੇ ਰੱਖਾਂਗਾ। ਮੇਰੀਆਂ ਸੰਵੇਦਨਾਵਾਂ ਉਨ੍ਹਾਂ ਦੇ ਪਰਿਵਾਰ ਅਤੇ ਪ੍ਰਸ਼ੰਸਕਾਂ ਦੇ ਨਾਲ ਹਨ। ਓਮ ਸ਼ਾਂਤੀ।”
ਵਿੱਤ ਮੰਤਰਾਲਾ
ਸਰਕਾਰ ਨੇ ਪ੍ਰਚੰਡ ਮਹਾਮਾਰੀ ਦੇ ਮੱਦੇਨਜ਼ਰ ਕੁਝ ਸਮਾਂ ਸੀਮਾਵਾਂ ਵਧਾਈਆਂ
ਦੇਸ਼ ਭਰ ਵਿਚ ਲਗਾਤਾਰ ਗੰਭੀਰ ਰੂਪ ਵਿੱਚ ਵੱਧ ਰਹੀ ਕੋਵਿਡ - 19 ਮਹਾਮਾਰੀ ਕਾਰਨ ਪ੍ਰਭਾਵਤ ਹੋ ਰਹੀ ਆਪਣੇ ਲੋਕਾਂ ਦੀ ਜ਼ਿੰਦਗੀ ਨੂੰ ਵੇਖਦਿਆਂ ਅਤੇ ਟੈਕਸਦਾਤਾਵਾਂ, ਟੈਕਸ ਸਲਾਹਕਾਰਾਂ ਅਤੇ ਹੋਰ ਹਿੱਸੇਦਾਰਾਂ ਤੋਂ ਪ੍ਰਾਪਤ ਬੇਨਤੀਆਂ ਦੇ ਮੱਦੇਨਜ਼ਰ ਵੱਖ-ਵੱਖ ਸਮੇਂ ਦੀਆਂ ਤਰੀਕਾਂ, ਜਿਨ੍ਹਾਂ ਨੂੰ ਪਹਿਲਾਂ 30 ਅਪ੍ਰੈਲ, 2021 ਤੱਕ ਵਧਾ ਦਿੱਤਾ ਗਿਆ ਸੀ, ਵੱਖ-ਵੱਖ ਨੋਟੀਫਿਕੇਸ਼ਨਾਂ ਦੇ ਨਾਲ ਨਾਲ ਸਿੱਧੇ ਟੈਕਸ ਵਿਵਾਦ ਸੇ ਵਿਸ਼ਵਾਸ ਐਕਟ, 2020 ਦੇ ਤਹਿਤ, ਸਰਕਾਰ ਨੇ ਅੱਜ ਕੁਝ ਸਮਾਂ-ਸੀਮਾਵਾਂ ਵਧਾ ਦਿੱਤੀਆਂ ਹਨ।
ਪ੍ਰਾਪਤ ਹੋਈਆਂ ਕਈ ਰਿਪ੍ਰੇਜੇਂਟੇਸ਼ਨਾਂ  ਦੇ ਮੱਦੇਨਜ਼ਰ ਅਤੇ ਵੱਖ ਵੱਖ ਹਿੱਸੇਦਾਰਾਂ ਨੂੰ ਪੇਸ਼ ਆ ਰਹੀਆਂ ਮੁਸ਼ਕਿਲਾਂ ਦੇ ਹੱਲ ਲਈ, ਕੇਂਦਰ ਸਰਕਾਰ ਨੇ ਹੇਠ ਦਿੱਤੇ ਮਾਮਲਿਆਂ ਵਿਚ ਸਮੇਂ ਦੀ ਸੀਮਾ 30 ਜੂਨ, 2021 ਤੱਕ ਵਧਾਉਣ ਦਾ ਫੈਸਲਾ ਕੀਤਾ ਹੈ, ਜਿਥੇ ਪਹਿਲਾਂ ਇਹ ਸਮਾਂ ਸੀਮਾ, ਟੈਕਸ ਅਤੇ ਹੋਰ ਕਾਨੂੰਨ  ਅਤੇ ਕੁਝ ਵਿਵਸਥਾਵਾਂ ਐਕਟ, 2020 ਵਿੱਚ ਸੋਧ ਅਧੀਨ ਜਾਰੀ ਵੱਖ-ਵੱਖ ਨੋਟੀਫਿਕੇਸ਼ਨਾਂ ਰਾਹੀਂ 30 ਅਪ੍ਰੈਲ 2021 ਤਕ ਵਧਾਈ ਗਈ ਸੀ , ਅਰਥਾਤ: -
 ਇਨਕਮ-ਟੈਕਸ ਐਕਟ, 1961  ਦੇ ਤਹਿਤ ਮੁਲਾਂਕਣ ਜਾਂ ਮੁੜ ਮੁਲਾਂਕਣ ਲਈ ਕਿਸੇ ਵੀ ਆਦੇਸ਼ ਨੂੰ ਪਾਸ ਕਰਨ ਲਈ ਸਮਾਂ ਸੀਮਾ ਜਿਸ ਲਈ ਧਾਰਾ 153 ਜਾਂ ਇਸ ਦੀ ਧਾਰਾ 153 ਬੀ ਅਧੀਨ ਪ੍ਰਦਾਨ ਕੀਤੀ ਗਈ ਸੀ;
 ਐਕਟ ਦੀ ਧਾਰਾ 144 ਸੀ ਦੀ ਉਪ-ਧਾਰਾ  ਦੇ ਅਧੀਨ ਡੀਆਰਪੀ ਦੇ ਨਿਰਦੇਸ਼ ਦੇ ਨਤੀਜੇ ਵਜੋਂ ਆਰਡਰ ਪਾਸ ਕਰਨ ਲਈ ਸਮਾਂ ਸੀਮਾ;
 ਮੁਲਾਂਕਣ ਨੂੰ ਮੁੜ ਖੋਲ੍ਹਣ ਲਈ ਐਕਟ ਦੀ ਧਾਰਾ 148 ਅਧੀਨ ਨੋਟਿਸ ਜਾਰੀ ਕਰਨ ਲਈ ਸਮੇਂ ਦੀ ਹੱਦ, ਜਿੱਥੇ ਆਮਦਨ ਦੇ ਮੁੱਲਾਂਕਣ ਤੋਂ ਬਚਿਆ ਗਿਆ ਹੋਵੇ;
 ਵਿੱਤ ਐਕਟ 2016 ਦੀ ਧਾਰਾ 168 ਦੀ ਉਪ-ਧਾਰਾ  ਅਧੀਨ ਸਮਾਨਤਾ ਲੇਵੀ ਦੀ ਪ੍ਰਕਿਰਿਆ ਦੀ ਜਾਣਕਾਰੀ ਭੇਜਣ ਲਈ ਸਮਾਂ ਸੀਮਾ।
ਇਹ ਵੀ ਫੈਸਲਾ ਵੀ ਕੀਤਾ ਗਿਆ ਹੈ ਕਿ ਸਿੱਧੇ ਟੈਕਸ ਵਿਵਾਦ ਸੇ ਵਿਸ਼ਵਾਸ਼ ਐਕਟ, 2020 ਅਧੀਨ ਅਦਾਇਗੀ ਯੋਗ ਰਕਮ ਦਾ ਭੁਗਤਾਨ ਕਰਨ ਦਾ ਸਮਾਂ ਬਿਨਾਂ ਕਿਸੇ ਵਾਧੂ ਰਕਮ ਦੇ 30 ਜੂਨ 2021 ਤੱਕ ਅੱਗੇ ਵਧਾ ਦਿੱਤਾ ਜਾਵੇਗਾ।
ਉਪਰੋਕਤ ਤਰੀਕਾਂ ਨੂੰ ਵਧਾਉਣ ਲਈ ਨੋਟੀਫਿਕੇਸ਼ਨ ਨਿਰਧਾਰਤ ਸਮੇਂ ਵਿੱਚ ਜਾਰੀ ਕੀਤੇ ਜਾਣਗੇ.
------------------------------------------------------
ਆਰ ਐਮ /ਐਮ ਵੀ/ਕੇ ਐਮ ਐਨ
(Visitor Counter : 147
ਰੇਲ ਮੰਤਰਾਲਾ
ਪ੍ਰਵਾਸੀਆਂ ਦੇ ਸੁਰੱਖਿਅਤ ਅਤੇ ਜਲਦ ਆਵਾਗਮਨ ਨੂੰ ਯਕੀਨੀ ਬਣਾਉਣ ਲਈ, ਭਾਰਤੀ ਰੇਲਵੇ ਦੇਸ਼ ਵਿੱਚ ਰੇਲਵੇ ਨਾਲ ਜੁੜੇ ਸਾਰੇ ਜ਼ਿਲ੍ਹਿਆਂ ਤੋਂ ਸ਼੍ਰਮਿਕ ਸਪੈਸ਼ਲ ਟ੍ਰੇਨਾਂ ਚਲਾਉਣ ਲਈ ਤਿਆਰ ਹੈ
ਰੇਲਵੇ ਅਤੇ ਵਣਜ ਤੇ ਉਦਯੋਗ ਮੰਤਰੀ ਨੇ ਦੇਸ਼ ਦੇ ਜ਼ਿਲ੍ਹਾ ਕਲੈਕਟਰਾਂ ਨੂੰ ਫਸੇ ਮਜ਼ਦੂਰਾਂ ਅਤੇ ਮੰਜ਼ਿਲਾਂ ਦੀ ਪਛਾਣ ਕਰਨ ਅਤੇ ਉਨ੍ਹਾਂ ਦੀ ਸੂਚੀ ਤਿਆਰ ਕਰਨ ਅਤੇ ਇਸ ਨੂੰ ਰਾਜ ਦੇ ਨੋਡਲ ਅਧਿਕਾਰੀ ਰਾਹੀਂ ਰੇਲਵੇ ਨੂੰ ਅਪਲਾਈ ਕਰਨ ਲਈ ਕਿਹਾ ਹੈ
ਭਾਰਤੀ ਰੇਲਵੇ ਨੂੰ ਇੱਕ ਦਿਨ ਵਿੱਚ ਲਗਭਗ 300 ਸ਼੍ਰਮਿਕ ਸਪੈਸ਼ਲ ਚਲਾਉਣ ਦੀ ਸਮਰੱਥਾ ਮਿਲੀ ਹੈ
ਦੇਸ਼ ਭਰ ਦੇ ਵੱਖ-ਵੱਖ ਜ਼ਿਲ੍ਹਿਆਂ ਵਿੱਚ ਫਸੇ ਪ੍ਰਵਾਸੀ ਵਧੇਰੇ ਸਹੂਲਤਾਂ ਅਤੇ ਆਰਾਮ ਨਾਲ ਘਰ ਪਹੁੰਚ ਸਕਦੇ ਹਨ
ਭਾਰਤੀ ਰੇਲਵੇ ਦੇਸ਼ ਵਿੱਚ ਰੇਲਵੇ ਨਾਲ ਜੁੜੇ ਸਾਰੇ ਜ਼ਿਲ੍ਹਿਆਂ ਤੋਂ ਸ਼੍ਰਮਿਕ ਸਪੈਸ਼ਲ ਟ੍ਰੇਨਾਂ ਚਲਾਉਣ ਲਈ ਤਿਆਰ ਹੈ।
ਰੇਲਵੇ ਅਤੇ ਵਣਜ ਤੇ ਉਦਯੋਗ ਮੰਤਰੀ ਨੇ ਅੱਜ ਦੇਸ਼ ਦੇ ਜ਼ਿਲ੍ਹਾ ਕਲੈਕਟਰਾਂ ਨੂੰ ਫਸੇ ਮਜ਼ਦੂਰਾਂ ਅਤੇ ਮੰਜ਼ਿਲਾਂ ਦੀ ਪਛਾਣ ਕਰਨ ਅਤੇ ਉਨ੍ਹਾਂ ਦੀ ਸੂਚੀ ਤਿਆਰ ਕਰਨ ਅਤੇ ਇਸ ਨੂੰ ਰਾਜ ਦੇ ਨੋਡਲ ਅਧਿਕਾਰੀ ਰਾਹੀਂ ਰੇਲਵੇ ਨੂੰ ਅਪਲਾਈ ਕਰਨ ਲਈ ਕਿਹਾ ਹੈ।
ਭਾਰਤੀ ਰੇਲਵੇ ਨੂੰ ਇੱਕ ਦਿਨ ਵਿੱਚ ਲਗਭਗ 300 ਸ਼੍ਰਮਿਕ ਸਪੈਸ਼ਲ ਚਲਾਉਣ ਦੀ ਸਮਰੱਥਾ ਮਿਲੀ ਹੈ, ਹਾਲਾਂਕਿ ਮੌਜੂਦਾ ਸਮੇਂ ਵਿੱਚ ਅੱਧੇ ਤੋਂ ਘੱਟ ਦਾ ਇਸਤੇਮਾਲ ਕੀਤਾ ਜਾ ਰਿਹਾ ਹੈ
ਰੇਲਵੇ ਮਾਰਗਾਂ ਦਾ ਪੂਰਨ ਸਮਰੱਥਾ ਸੰਚਾਲਨ ਦੇਸ਼ ਭਰ ਦੇ ਉਨ੍ਹਾਂ ਪ੍ਰਵਾਸੀਆਂ ਨੂੰ ਮਹੱਤਵਪੂਰਨ ਰਾਹਤ ਪ੍ਰਦਾਨ ਕਰੇਗਾ ਜਿਹੜੇ ਆਪਣੇ ਗ੍ਰਹਿ ਰਾਜਾਂ ਵਿੱਚ ਜਾਣਾ ਚਾਹੁੰਦੇ ਹਨ। ਭਾਰਤੀ ਰੇਲਵੇ ਜ਼ਿਲ੍ਹਿਆਂ ਦੀਆਂ ਵਾਸਤਵਿਕ ਜ਼ਰੂਰਤਾਂ ਦੇ ਅਨੁਸਾਰ ਸ਼੍ਰਮਿਕ ਸਪੈਸ਼ਲ ਟ੍ਰੇਨਾਂ ਚਲਾਉਣ ਲਈ ਤਿਆਰ ਹੈ।
ਅੱਜ ਤੱਕ, 15 ਲੱਖ ਤੋਂ ਜ਼ਿਆਦਾ ਪ੍ਰਵਾਸੀਆਂ ਨੂੰ ਪਹਿਲਾਂ ਹੀ ਰੇਲਵੇ ਦੁਆਰਾ ਉਨ੍ਹਾਂ ਦੇ ਗ੍ਰਹਿ ਰਾਜਾਂ ਵਿੱਚ ਪਹੁੰਚਾਇਆ ਜਾ ਚੁਕਿਆ ਹੈ ਅਤੇ ਲਗਭਗ 1150 ਸ਼੍ਰਮਿਕ ਸਪੈਸ਼ਲ ਟ੍ਰੇਨਾਂ ਦਾ ਸੰਚਾਲਨ ਕੀਤਾ ਜਾ ਚੁੱਕਿਆ ਹੈ। ਭਾਰਤੀ ਰੇਲਵੇ ਰੋਜ਼ਾਨਾ ਲਗਭਗ ਦੁੱਗਣੇ ਪ੍ਰਵਾਸੀਆਂ ਦਾ ਅਸਾਨੀ ਨਾਲ ਆਵਗਮਨ ਕਰ ਸਕਦਾ ਹੈ।
ਇੱਕ ਵਾਰ ਜਦੋਂ ਆਪਣੇ ਗ੍ਰਹਿ ਰਾਜਾਂ ਵਿੱਚ ਵਾਪਸ ਜਾਣ ਦੇ ਇਛੁੱਕ ਪ੍ਰਵਾਸੀਆਂ ਬਾਰੇ ਜਾਣਕਾਰੀ ਹਰੇਕ ਜ਼ਿਲ੍ਹੇ ਤੋਂ ਉਪਲੱਬਧ ਕਰਵਾਈ ਜਾਂਦੀ ਹੈ, ਤਾਂ ਭਾਰਤੀ ਰੇਲਵੇ ਟ੍ਰੇਨਾਂ ਦੇ ਸੰਚਾਲਨ ਵਿੱਚ ਮਦਦ ਕਰਨ ਲਈ ਅਗਲੀ ਕਾਰਵਾਈ ਕਰਦਾ ਹੈ।
ਰੇਲ ਮੰਤਰਾਲਾ
ਭਾਰਤੀ ਰੇਲਵੇ ਨੇ ਉੱਤਰ ਪ੍ਰਦੇਸ਼ ਵਿੱਚ ਸੰਪੂਰਨ ਬ੍ਰੌਡ ਗੇਜ ਨੈਟਵਰਕ ਦੇ ਬਿਜਲੀਕਰਣ ਦੇ ਨਾਲ ਇੱਕ ਮਹੱਤਵਪੂਰਨ ਉਪਲਬਧੀ ਹਾਸਿਲ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਇਸ ਜ਼ਿਕਰਯੋਗ ਉਪਲਬਧੀ ਦੇ ਲਈ ਭਾਰਤੀ ਰੇਲਵੇ ਦੀ ਸਰਾਹਨਾ ਕੀਤੀ
ਇਸ ਦੇ ਨਾਲ ਹੀ, ਛੇ ਜੌਨਲ ਰੇਲਵੇ  ਪੂਰੀ ਤਰ੍ਹਾਂ ਬਿਜਲੀਕਰਣ ਹੋਏ
ਇਸ ਦੇ ਇਲਵਾ, ਅਤਿਅਧਿਕ ਉਪਯੋਗ ਵਿੱਚ ਆਉਣ ਵਾਲਾ ਨੈਟਵਰਕ , ਝਾਂਸੀ-ਮੁਜ਼ੱਫਰਪੁਰ-ਕਟਨੀ ਪੂਰੀ ਤਰ੍ਹਾਂ ਬਿਜਲੀਕਰਣ ਹੋ ਗਿਆ ਹੈ
ਭਾਰਤੀ ਰੇਲ ਨੇ ਰੇਲਵੇ ਬਿਜਲੀਕਰਣ ਦੇ ਮਾਮਲੇ ਵਿੱਚ ਕੱਲ੍ਹ ਇੱਕ ਮਹੱਤਵਪੂਰਨ ਉਪਲਬਧੀ ਹਾਸਿਲ ਕੀਤੀ। ਉੱਤਰ ਪੂਰਬ ਰੇਲਵੇ ਦੇ ਤਹਿਤ ਸੁਭਾਗਪੁਰ-ਪਛਪੇਰਵਾ ਬ੍ਰੌਡ ਗੇਜ  ਮਾਰਗ ਦਾ ਬਿਜਲੀਕਰਣ ਕਾਰਜ ਪੂਰਾ ਹੋਣ ਦੇ ਨਾਲ, ਭਾਰਤੀ ਰੇਲਵੇ ਨੇ ਉੱਤਰ ਪ੍ਰਦੇਸ਼ ਵਿੱਚ ਸਾਰੇ ਬੀਜੀ ਮਾਰਗਾਂ ਦੇ ਬਿਜਲੀਕਰਣ ਦਾ ਕਾਰਜ ਪੂਰਾ ਕਰ ਲਿਆ ਹੈ। ਇਸ ਨਾਲ ਇਸ ਖੇਤਰ ਵਿੱਚ ਰੇਲ ਸੰਪਰਕ ਬਿਹਤਰ ਹੋਵੇਗਾ ਅਤੇ ਰੇਲਗੱਡੀਆਂ ਦੀ ਗਤੀ ਵਿੱਚ ਵਾਧਾ ਹੋਵੇਗਾ।
https://twitter.com/RailMinIndia/status/1628031683495858176
ਮਾਣਯੋਗ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਇਸ ਜ਼ਿਕਰਯੋਗ ਉਪਲਬਧੀ ਨੂੰ ਹਾਸਿਲ ਕਰਨ ਦੇ ਲਈ ਭਾਰਤੀ ਰੇਲਵੇ ਦੀ ਸਰਾਹਨਾ ਕੀਤੀ ਹੈ।
https://twitter.com/narendramodi/status/1628238840464044032
ਇਸ ਉਪਲਬਧੀ ਦੇ ਨਾਲ, ਭਾਰਤੀ ਰੇਲਵੇ ਨੇ ਛੇ ਜੌਨਲ ਰੇਲਵੇ ਅਰਥਾਤ ਪੂਰਵੀ ਤੱਟੀ ਰੇਲਵੇ , ਉੱਤਰ ਮੱਧ ਰੇਲਵੇ, ਉੱਤਰ ਪੂਰਬ ਰੇਲਵੇ, ਪੂਰਬ ਰੇਲਵੇ, ਦੱਖਣੀ ਪੂਰਬ ਰੇਲਵੇ, ਪੱਛਮੀ ਮੱਧ ਰੇਲਵੇ ਵਿੱਚ ਬੀਜੀ ਮਾਰਗਾਂ ਦੇ ਬਿਜਲੀਕਰਣ ਦਾ ਕਾਰਜ ਪੂਰਾ ਕਰ ਲਿਆ ਹੈ।
ਇਸ ਦੇ ਇਲਾਵਾ, ਅਤਿਅਧਿਕ ਉਪਯੋਗ ਵਿੱਚ ਆਉਣ ਵਾਲਾ ਨੈਟਵਰਕ , ਝਾਂਸੀ-ਮੁਜ਼ੱਫਰਪੁਰ-ਕਟਨੀ ਹੁਣ ਪੂਰੀ ਤਰ੍ਹਾਂ ਬਿਜਲੀਕਰਣ ਹੋ ਗਿਆ ਹੈ। ਇਸ ਵਿੱਚ ਭਟਨੀ-ਵਾਰਾਣਸੀ-ਨੈਨੀ -ਮਾਨੀਕਪੁਰ-ਸਤਨਾ-ਕਟਨੀ ਅਤੇ ਛਪਰਾ-ਵਾਰਾਣਸੀ ਸਹਿਤ ਝਾਂਸੀ-ਲਖਨਊ-ਬਾਰਾਬੰਕੀ-ਬੁਢਵਾਲ, ਗੋਂਡਾ-ਆਨੰਦਨਗਰ-ਗੋਰਖਪੁਰ-ਵਾਲਮੀਕੀਨਗਰ-ਸੁਗੌਲੀ, ਮੁਜ਼ੱਫਰਪੁਰ-ਬਚਵਾੜਾ ਅਤੇ ਨਰਕਟੀਆਗੰਜ-ਰਕਸੌਲ-ਸੀਤਾਮੜੀ-ਦਰਭੰਗਾ-ਸਮਸਤੀਪੁਰ, ਸੀਤਾਮੜੀ-ਮੁਜ਼ੱਫਰਪੁਰ-ਹਾਜੀਪੁਰ ਦੇ ਦਰਮਿਆਨ ਕਨੈਕਟੀਵਿਟੀ ਵਿੱਚ ਬਿਹਤਰ ਹੋਵੇਗੀ
ਕੁੱਲ ਰੂਟ ਕਿਲੋਮੀਟਰ  ਦੇ 85% ਹਿੱਸੇ ਦੇ ਬਿਜਲੀਕਰਣ ਦੇ ਨਾਲ, ਭਾਰਤੀ ਰੇਲ ਮਿਸ਼ਨ 100% ਬਿਜਲੀਕਰਣ ਨੂੰ ਪੂਰਾ ਕਰਨ ਦੀ ਦਿਸ਼ਾ ਵਿੱਚ ਤੇਜ਼ੀ ਨਾਲ ਪ੍ਰਗਤੀ ਕਰ ਰਿਹਾ ਹੈ ਅਤੇ ਇਹ ਦੁਨੀਆ ਵਿੱਚ ਸਭ ਤੋਂ ਵੱਡਾ ਹਰਿਤ ਰੇਲਵੇ ਨੈਟਵਰਕ ਬਣ ਗਿਆ ਹੈ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਮੋਟਰ ਵਾਹਨ ਦੇ ਦਸਤਾਵੇਜ਼ਾਂ ਦੀ ਵੈਧਤਾ 30 ਸਤੰਬਰ, 2020 ਤੱਕ ਹੋਰ ਵਧਾ ਦਿੱਤੀ ਗਈ
ਕੇਂਦਰੀ ਰੋਡ ਟਰਾਂਸਪੋਰਟ ਤੇ ਰਾਜਮਾਰਗ ਅਤੇ ਸੂਖਮ, ਲਘੂ ਤੇ ਦਰਮਿਆਨੇ ਉੱਦਮ  ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਅੱਜ ਮੋਟਰ ਵਾਹਨ ਦੇ ਦਸਤਾਵੇਜ਼ਾਂ ਦੀ ਵੈਧਤਾ ਮਿਤੀ ਇਸ ਸਾਲ 30 ਸਤੰਬਰ ਤੱਕ ਵਧਾਉਣ ਦਾ ਐਲਾਨ ਕੀਤਾ ਹੈ। ਇਸ ਅਨੁਸਾਰ, ਰੋਡ ਟਰਾਂਸਪੋਰਟ ਤੇ ਰਾਜਮਾਰਗ ਮੰਤਰਾਲੇ ਨੇ ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਇਸ ਬਾਰੇ ਦਿਸ਼ਾ-ਨਿਰਦੇਸ਼ ਜਾਰੀ ਕੀਤੇ ਹਨ।
ਇਸ ਤੋਂ ਪਹਿਲਾਂ, ਰੋਡ, ਟਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ 30 ਮਾਰਚ, 2020 ਨੂੰ ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਇੱਕ ਅਡਵਾਈਜ਼ਰੀ ਜਾਰੀ ਕੀਤੀ ਸੀ ਜਿਸ ਵਿੱਚ ਇਹ ਸਲਾਹ ਦਿੱਤੀ ਗਈ ਸੀ ਕਿ ਫਿਟਨਸ, ਪਰਮਿਟ , ਡ੍ਰਾਈਵਿੰਗ ਲਾਇਸੈਂਸ, ਰਜਿਸਟ੍ਰੇਸ਼ਨ ਜਾਂ ਮੋਟਰ ਵਾਹਨ ਨਿਯਮਾਂ ਤਹਿਤ ਆਉਂਦੇ ਕੋਈ ਹੋਰ ਸਬੰਧਿਤ ਦਸਤਾਵੇਜ਼ ਜਿਨ੍ਹਾਂ ਦੀ ਵੈਧਤਾ 1 ਫਰਵਰੀ 2020 ਜਾਂ 31 ਮਈ 2020 ਨੂੰ ਸਮਾਪਤ ਹੋ ਚੁੱਕੀ ਹੈ, ਬਾਰੇ ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਜਾਰੀ ਇੱਕ ਸਲਾਹ ਵਿੱਚ ਮੰਤਰਾਲੇ ਨੇ ਕਿਹਾ ਸੀ ਕਿ ਇਨਫੋਰਸਮੈਂਟ ਅਧਿਕਾਰੀ ਅਜਿਹੇ ਦਸਤਾਵੇਜ਼ਾਂ ਨੂੰ 30 ਜੂਨ, 2020 ਤੱਕ ਵੈਧ ਮੰਨਣ। ਦੇਸ਼ ਵਿੱਚ ਲੌਕਡਾਊਨ ਦੇਰਾਨ ਟਰਾਂਸਪੋਰਟ ਦਫ਼ਤਰਾਂ ਦੇ ਬੰਦ ਰਹਿਣ ਕਾਰਨ ਲੋਕਾਂ ਨੂੰ ਕੁਝ ਅਰਸਾ ਪਹਿਲਾਂ ਤੱਕ ਵੱਖ-ਵੱਖ ਮੋਟਰ ਵਾਹਨ ਦਸਤਾਵੇਜ਼ਾਂ ਦੀ ਵੈਧਤਾ ਦੇ ਨਵੀਨੀਕਰਨ ਵਿੱਚ ਕਠਿਨਾਈਆਂ ਦਾ ਸਾਹਮਣਾ ਕਰਨਾ ਪੈ ਰਿਹਾ ਸੀ । ਇਹ ਫੈਸਲਾ ਲੋਕਾਂ ਦੀ ਸੁਵਿਧਾ ਲਈ ਕੀਤਾ ਗਿਆ ਸੀ ।
ਹਾਲਾਂਕਿ, ਕੋਵਿਡ- 19 ਦੀ ਰੋਕਥਾਮ ਲਈ ਸਥਿਤੀ ਅਜੇ ਵੀ ਜਾਰੀ ਹੈ, ਅਤੇ ਪ੍ਰਾਪਤ ਹੋਈਆਂ ਬੇਨਤੀਆਂ ਦੇ ਅਨੁਸਾਰ, ਸ਼੍ਰੀ ਗਡਕਰੀ ਨੇ ਆਪਣੇ ਮੰਤਰਾਲੇ ਨੂੰ ਨਿਰਦੇਸ਼ ਦਿੱਤਾ ਕਿ ਉਹ ਇਸ ਕਾਰਜਕਾਲ ਨੂੰ 30 ਸਤੰਬਰ 2020 ਤੱਕ ਵਧਾਉਣ ਲਈ ਸਲਾਹ ਜਾਰੀ ਕਰਨ , ਤਾਂ ਹੀ ਯੋਗ ਦਸਤਾਵੇਜ਼ਾਂ ਦੀ ਵੈਧਤਾ  ਵਧਾਉਣ ਦੇ ਉਦੇਸ਼ਾਂ ਦੀ ਪੂਰਤੀ ਹੋ ਸਕਦੀ ਹੈ।
ਬਾਅਦ ਵਿੱਚ, ਕੋਵਿਡ- 19 ਦੀ ਰੋਕਥਾਮ ਅਵਧੀ ਅਤੇ ਸ਼ਰਤਾਂ ਦੇ ਦੌਰਾਨ ਨਾਗਰਿਕਾਂ ਦੀ ਸੁਵਿਧਾ ਲਈ, ਰੋਡ ਟਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ 21 ਮਈ 2020 ਨੂੰ ਕੇਂਦਰੀ ਮੋਟਰ ਵਾਹਨ ਨਿਯਮਾਂ, 1989 ਦੇ ਨਿਯਮ 32 ਜਾਂ ਨਿਯਮ 81 ਅਧੀਨ ਫੀਸਾਂ ਦੀ ਵੈਧਤਾ ਅਤੇ / ਜਾਂ ਵਾਧੂ ਫੀਸ ਵਿੱਚ ਛੂਟ ਦਿੰਦਿਆਂ ਇੱਕ ਗਜ਼ਟ ਨੋਟੀਫਿਕੇਸ਼ਨ ਵੀ 31 ਜੁਲਾਈ 2020 ਤੱਕ ਜਾਰੀ ਕੀਤਾ ਸੀ ।
ਹੁਣ ਰਾਜ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਵੀ ਅਪੀਲ ਕੀਤੀ ਗਈ ਹੈ ਕਿ ਉਹ ਮੋਟਰ ਵਹੀਕਲਸ ਐਕਟ 1988 ਅਧੀਨ ਉਪਲਬਧ ਪ੍ਰਾਵਧਾਨਾਂ 'ਤੇ ਜਾਂ ਹੋਰ ਐਕਟ ਅਧੀਨ ਉਪਲਬਧ ਅਜਿਹੀਆਂ ਧਾਰਾਵਾਂ' ਤੇ, ਪਰਮਿਟ ਦੀ ਜ਼ਰੂਰਤ 'ਚ ਢਿੱਲ ਦੇਣ ਬਾਰੇ ਵਿਚਾਰ ਕਰਨ, ਤਾਂ ਜੋ ਕੋਵਿਡ- 19 ਦੇ, ਇਨ੍ਹਾਂ ਵਾਧੂ ਆਮ ਹਾਲਤਾਂ ਦੇ ਦੌਰਾਨ ਜ਼ਰੂਰੀ ਸੇਵਾਵਾਂ ਨਾਲ ਜੁੜੇ ਲੋਕਾਂ, ਟਰਾਂਸਪੋਰਟਰਾਂ ਅਤੇ ਸੰਗਠਨਾਂ ਨੂੰ ਪਰੇਸ਼ਾਨੀ ਨਾ ਹੋਵੇ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਪੁਲਾੜ ’ਚ ਪਤਾ ਲਾਏ ਗਏ ਇੱਕ ਗਾਮਾ–ਕਿਰਨ ਵਿਸਫ਼ੋਟ ਦੇ ਉੱਚਤਮ ਊਰਜਾ ਲਾਲੀ ਦੇ ਬਾਗ਼ੀ ਵਿਵਹਾਰ ਤੋਂ ਮਿਲ ਸਕਦੀ ਹੈ ਤਾਰਿਆਂ ਦੇ ਵਿਕਾਸ ਦੀ ਜਾਂਚ ਵਿੱਚ ਮਦਦ
ਪੁਲਾੜ ਵਿੱਚ ਪਤਾ ਲਾਈ ਗਈ ਉੱਚਤਮ ਊਰਜਾ ਲਾਲੀ  ਹੁਣ ਤੱਕ ਬਾਗ਼ੀ ਜਾਪਦੀ ਰਹੀ ਹੈ। ਹੁਣ ਤੱਕ ਪਤਾ ਲਾਈ ਗਈ ਸਭ ਤੋਂ ਵੱਧ ਵਰਨਣਯੋਗ ‘ਗਾਮਾ ਕਿਰਨ ਵਿਸਫ਼ੋਟ’  ਵਿਸਫ਼ੋਟ ਤੋਂ ਹੋਣ ਵਾਲੀ ਨਿਕਾਸੀ – ਜੋ ਇੱਕ ਆਕਾਸ਼ਗੰਗਾ ਤੋਂ ਪੈਦਾ ਹੋਈ ਲਾਲੀ 4.5 ਅਰਬ ਪ੍ਰਕਾਸ਼ ਵਰ੍ਹੇ ਦੂਰ ਸੀ, ਉਹ ਪ੍ਰਕਿਰਤੀ ਵਿੱਚ ਗੁੰਝਲਦਾਰ ਪਾਈ ਗਈ ਸੀ ਤੇ ਮਿਆਰੀ ‘ਆਫ਼ਟਰਗਲੋਅ’ ਮਾੱਡਲਜ਼ ਵਿੱਚ ਆਸ ਮੁਤਾਬਕ ਵਿਕਾਸ ਨਹੀਂ ਕਰਦੀ ਸੀ। ਇਸ GRB ਤੋਂ ਉੱਚ ਊਰਜਾ ਵਾਲੇ ਫ਼ੋਟੋਨਜ਼  ਦੀ ਸ਼ਨਾਖ਼ਤ ਨਵੀਂਆਂ ਸੋਝੀਆਂ ਤੇ ਅਹਿਮ ਸੁਰਾਗ਼ ਮੁਹੱਈਆ ਕਰਵਾਉਂਦੀ ਹੈ ਅਤੇ ਉਨ੍ਹਾਂ ਤੋਂ ਅਜਿਹੇ ਵਿਸਫ਼ੋਟਾਂ ਦਾ ਕਾਰਣ ਬਣਨ ਵਾਲੀਆਂ ਭੌਤਿਕ ਪ੍ਰਕਿਰਿਆਵਾਂ ਦਾ ਪਤਾ ਲੱਗਦਾ ਹੈ।
ਬਹੁਤ ਜ਼ਿਆਦਾ ਉੱਚ ਊਰਜਾ ਵਾਲੇ ਫ਼ੋਟੋਨਜ਼ ਵਾਲੇ GRB ਨੂੰ RRB 190114C ਕਿਹਾ ਜਾਂਦਾ ਹੈ ਤੇ ਉਨ੍ਹਾਂ ਦਾ ਪਤਾ ਪਹਿਲੀ ਵਾਰ 14 ਜਨਵਰੀ, 2019 ਨੂੰ ਲਾਇਆ ਗਿਆ ਸੀ। ਇਸ ਖੋਜ ਬਾਰੇ ਰਿਪੋਰਟ ‘ਨੇਚਰ’ ਵਿੱਚ ‘ਮੇਜਰ ਐਟਮੌਸਫ਼ੀਅਰਿਕ ਗਾਮਾ ਇਮੇਜਿੰਗ ਚੇਰੇਨਕੋਵ ਟੈਲੀਸਕੋਪਸ’  ਤਾਲਮੇਲ ਵੱਲੋਂ ਕੀਤੀ ਗਈ ਸੀ।
ਆਮ ਵਾਂਗ, GRB  ਥੋੜ੍ਹੇ ਸਮੇਂ ਲਈ ਰਿਹਾ ਸੀ, ਉਸ ਤੋਂ ਬਾਅਦ ਉੱਚ ਊਰਜਾਵਾਂ ਵਿੱਚ ਇੱਕ ਮੁਢਲੀ ਚਮਕੀਲੀ ਫ਼ਲੈਸ਼ ਹੋਈ ਸੀ; ਜਿਸ ਨੂੰ ‘ਤੁਰੰਤ ਨਿਕਾਸੀ’ ਵਜੋਂ ਜਾਣਿਆ ਜਾਂਦਾ ਹੈ। ਘੱਟ ਚਮਕੀਲਾ ਪਰ ਲੰਮਾ ਸਮਾਂ ਰਹਿਣ ਵਾਲੀ ‘ਆਫ਼ਟਰਗਲੋਅ’  ਦਾ ਪਤਾ ਤੁਰੰਤ–ਨਿਕਾਸੀ ਤੋਂ ਬਾਅਦ ਲਾਇਆ ਗਿਆ ਸੀ ਅਤੇ ਉਸੇ ਤੋਂ ਵਿਗਿਆਨੀਆਂ ਨੂੰ GRBs ਦੀ ਜਾਂਚ ਕਰਨ ਦਾ ਮੌਕਾ ਮਿਲਿਆ ਸੀ।
ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ ਦੇ ਨੈਨੀਤਾਲ ਸਥਿਤ ਇੱਕ ਖ਼ੁਦਮੁਖਤਿਆਰ ਸੰਸਥਾਨ ‘ਆਰਿਆਭੱਟ ਰਿਸਰਚ ਇੰਸਟੀਚਿਊਟ ਆੱਵ੍ ਆਬਜ਼ਰਵੇਸ਼ਨਲ ਸਾਇੰਸਜ਼’  ਦੇ ਡਾ. ਕੁੰਤਲ ਮਿਸ਼ਰਾ ਨੇ ਰਾਸ਼ਟਰੀ ਤੇ ਅੰਤਰਰਾਸ਼ਟਰੀ ਤਾਲਮੇਲਕਾਂ ਦੇ ਵੱਡੇ ਯੋਗਦਾਨ ਨਾਲ ਅਜਿਹੇ ਵਿਸਫ਼ੋਟ ਦੇ ਲਗਭਗ 140 ਦਿਨ ਬਾਅਦ ਤੱਕ GRB 190114C ਦੇ ‘ਆਫ਼ਟਰਗਲੋਅ’ ਬਾਰੇ ਖੋਜ ਕੀਤੀ ਸੀ। ਇਸ ਸਬੰਧੀ ਪੇਪਰ ‘ਮੰਥਲੀ ਨੋਟਿਸ ਆੱਵ੍ ਦਿ ਰਾਇਲ ਐਸਟ੍ਰੌਨੋਮੀਕਲ ਸੁਸਾਇਟੀ’  ਵਿੱਚ ਪ੍ਰਕਾਸ਼ਿਤ ਹੋਇਆ ਹੈ।
GRB 190114C ਤੋਂ ‘ਆਫ਼ਟਰਗਲੋਅ’ ਦੇ ਔਪਟੀਕਲ ਤਜਰਬੇ ‘ਗ੍ਰੋਥ ਇੰਡੀਆ ਟੈਲੀਸਕੋਪ’ , ਹਿਮਾਲਿਅਨ ਚੰਦਰਾ ਟੈਲੀਸਕੋਪ   ਅਤੇ ‘ਦੇਵਸਥੱਲ ਫ਼ਾਸਟ ਔਪਟੀਕਲ ਟੈਲੀਸਕੋਪ’  ਦੇ ਨਾਲ–ਨਾਲ ਅਪਗ੍ਰੇਡਡ ਜਾਇੰਟ ਮੀਟਰ ਵੇਵ ਰੇਡੀਓ ਟੈਲੀਸਕੋਪ , ਆਸਟੇਲੀਆ ਟੈਲੀਸਕੋਪ ਕੰਪੈਕਟ ਐਰੇਅ  ਅਤੇ ਐਟਾਕਾਮਾ ਲਾਰਚ ਮਿਲੀਮੀਟਰ ਐਰੇਅ  ’ਤੇ ਕੀਤੇ ਗਏ ਸਨ।
ਮਲਟੀ–ਬੈਂਡ ਡਾਟਾ ਦੀ ਵਰਤੋਂ ਕਰਦਿਆਂ ਆਫ਼ਟਰਗਲੋਅ ਦੀ ਵਿਸਤ੍ਰਿਤ ਮੌਡਲਿੰਗ ਦਰਸਾਉਂਦੀ ਹੈ ਕਿ ਇਲੈਕਟ੍ਰੌਨ ਆਬਾਦੀ ਤੇ ਚੁੰਬਕੀ ਖੇਤਰ ਵਿੱਚ ਊਰਜਾ ਦੇ ਹਿੱਸੇ ਦਾ ਵਰਨਣ ਕਰਨ ਵਾਲੇ ਮਾਪਦੰਡ ਸਮੇਂ ਨਾਲ ਵਿਕਸਤ ਹੁੰਦੇ ਹਨ ਤੇ ਉਹ ਉਸ ਤਰ੍ਹਾਂ ਸਥਿਰ ਨਹੀਂ ਹਨ, ਜਿਵੇਂ ਕਿ ਆਮ ਤੌਰ ਉੱਤੇ GRBs ਵਿੱਚ ਵੇਖਿਆ ਜਾਂਦਾ ਹੈ। ਵਿਗਿਆਨੀਆਂ ਨੇ ਸੁਝਾਅ ਦਿੱਤਾ ਕਿ ਇਨ੍ਹਾਂ ਮਾਪਦੰਡਾਂ ਦਾ ਵਿਕਾਸ, ਮੁਢਲੇ ਸਮਿਆਂ ’ਚ, ਚਮਕੀਲੀ TeV ਨਿਕਾਸੀ ਪੈਦਾ ਕਰਨ ਵਿੱਚ ਭੂਮਿਕਾ ਨਿਭਾ ਸਕਦਾ ਹੈ।
ਚਿੱਤਰ 1: ਐਕਸ–ਰੇਅ ਤੋਂ ਰੇਡੀਓ/ਮਿਲੀਮੀਟਰ ਬੈਂਡਜ਼ ਤੋਂ GRB 190114C ਦੇ ਆਫ਼ਟਰਗਲੋਅ ਦੇ ਮਲਟੀ–ਬੈਂਡ ਪ੍ਰਕਾਸ਼–ਮੋੜ
ਚਿੱਤਰ 2: ਖੱਬੇ: ਆਬਜ਼ਰਵਰ ਫ਼੍ਰੇਮ ਵਿੱਚ GRB 190114C ਆਫ਼ਟਰਗਲੋਅ ਮੁਢਲੇ ਸਮਿਆਂ ਵਿੱਚ ਸਭ ਤੋਂ ਚਮਕੀਲੇ ਆਫ਼ਟਰਗਲੋਅਜ਼ ਵਿੱਚੋਂ ਇੱਕ ਨੂੰ ਦਰਸਾਉਂਦਾ ਹੈ। ਸੱਜੇ: ਆਫ਼ਟਰਗਲੋਅਜ਼ z=1 ਫ਼੍ਰੇਮ ਵਿੱਚ ਤਬਦੀਲ ਹੋ ਗਏ, ਜੋ ਮੁਢਲੇ ਸਮਿਆਂ ਦੌਰਾਨ ਔਸਤ ਪ੍ਰਕਿਰਤੀ ਦੇ GRB 190114C ਦੇ ਆਫ਼ਟਰਗਲੋਅ ਨੂੰ ਦਰਸਾਉਂਦੇ ਹਨ
ਚਿੱਤਰ 1 ਦਰਸਾਉਂਦਾ ਹੈ GRB 190114C ਦੇ ਆਫ਼ਟਰਗਲੋਅ ਦੇ ਮਲਟੀ–ਬੈਂਡ ਪ੍ਰਕਾਸ਼ ਮੋੜ। GRB 190114C ਦੇ ਆਫ਼ਟਰਗਲੋਅ ਦੀ ਐਕਸ–ਰੇਅ ਚਮਕ GRB ਆਬਾਦੀ ਦੀ ਬਹੁ–ਗਿਣਤੀ ਦੇ ਸਮਾਨ ਹੈ। ਦੂਜੇ ਪਾਸੇ ਔਪਟੀਕਲ ਬੈਂਡਜ਼ ਵਿੱਚ, ਮੁਢਲੇ ਸਮਿਆਂ ਦੌਰਾਨ, GRB 190114C ਦਾ ਆਫ਼ਟਰਗਲੋਅ ਹੁਣ ਤੱਕ ਦੇ ਤਜਰਬਿਆਂ ਦੌਰਾਨ ਪਤਾ ਲਾਏ ਗਏ ਸਭ ਤੋਂ ਚਮਕੀਲਿਆਂ ਵਿੱਚੋਂ ਇੱਕ ਹੈ। ਉਂਝ, ਜਦੋਂ ਪ੍ਰਕਾਸ਼ ਮੋੜ z=1 ਫ਼੍ਰੇਮ ਵੱਲ ਤਬਦੀਲ ਕੀਤੇ ਜਾਂਦੇ ਹਨ, ਤਾਂ GRB 190114C ਆਫ਼ਟਰਗਲੋਅ ਕੇਵਲ ਅਰੰਭ ਵਿੱਚ ਔਸਤ ਚਮਕ ਵਾਲੀ ਦਿਸਦੀ ਹੈ ਤੇ ਐਕਸ–ਰੇਅਜ਼ ਵਿੱਚ ਪਾਏ ਨਤੀਜਿਆਂ ਵਰਗੀ ਹੈ 
ਪ੍ਰਕਾਸ਼ਨ ਲਿੰਕ: https://doi.org/10.1093/mnras/stab1050
ਹੋਰ ਵੇਰਵਿਆਂ ਲਈ: ਡਾ. ਕੁੰਤਲ ਮਿਸ਼ਰਾ .
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਤ੍ਰਿਪੁਰਾ ਸਰਕਾਰ ਦੇ ਪੇਪਰਲੈੱਸ ਹੋਣ ਦੇ ਫ਼ੈਸਲੇ ਦੀ ਸਰਾਹਨਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਤ੍ਰਿਪੁਰਾ ਸਰਕਾਰ ਦੇ ਪੇਪਰਲੈੱਸ ਹੋਣ ਦੇ ਫ਼ੈਸਲੇ ਦੀ ਸਰਾਹਨਾ ਕੀਤੀ ਹੈ।
ਤ੍ਰਿਪੁਰਾ ਦੇ ਮੁੱਖ ਮੰਤਰੀ ਪ੍ਰੋ.  ਮਾਣਿਕ ਸਾਹਾ ਦੇ ਇੱਕ ਟਵੀਟ ਦਾ ਜਵਾਬ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਤ੍ਰਿਪੁਰਾ ਨੂੰ ਟੈਕਨੋਲੋਜੀ ਨੂੰ ਅਪਣਾਉਣ ਅਤੇ ਨਾਗਰਿਕਾਂ ਦੇ ਜੀਵਨ ਵਿੱਚ ਸਕਾਰਾਤਮਕ ਬਦਲਾਅ ਲਿਆਉਣ ਦੇ ਲਈ ਦ੍ਰਿੜ੍ਹ ਪ੍ਰਯਾਸ ਕਰਦੇ ਹੋਏ ਦੇਖਣਾ ਚੰਗਾ ਹੈ।”
ਰਸਾਇਣ ਤੇ ਖਾਦ ਮੰਤਰਾਲਾ
ਆਰ ਕੇ ਚਤੁਰਵੇਦੀ ਨੇ ਰਸਾਇਣ ਅਤੇ ਪੈਟਰੋ ਰਸਾਇਣ ਵਿਭਾਗ ਦੇ ਸਕੱਤਰ ਵਜੋਂ ਚਾਰਜ ਸੰਭਾਲਿਆ
ਮੱਧ ਪ੍ਰਦੇਸ਼ ਕਾਡਰ ਦੇ 1987 ਬੈਚ ਦੇ ਭਾਰਤੀ ਪ੍ਰਸ਼ਾਸਨਿਕ ਸੇਵਾ  ਦੇ ਅਧਿਕਾਰੀ, ਸ਼੍ਰੀ ਆਰ ਕੇ ਚਤੁਰਵੇਦੀ, ਨੇ ਅੱਜ ਭਾਰਤ ਸਰਕਾਰ ਦੇ ਰਸਾਇਣ ਅਤੇ ਖਾਦ ਮੰਤਰਾਲੇ ਦੇ ਰਸਾਇਣ ਅਤੇ ਪੈਟਰੋ ਰਸਾਇਣ ਵਿਭਾਗ ਦੇ ਸਕੱਤਰ ਦੇ ਰੂਪ ਵਿੱਚ ਅਹੁਦਾ ਸੰਭਾਲ਼ ਲਿਆ ਹੈ।
ਸੱਕਤਰ ਦੇ ਅਹੁਦੇ ‘ਤੇ ਨਿਯੁਕਤ ਕੀਤੇ ਜਾਣ ਤੋਂ ਪਹਿਲਾਂ, , ਸ਼੍ਰੀ ਚਤੁਰਵੇਦੀ ਸੱਭਿਆਚਾਰ ਮੰਤਰਾਲੇ ਵਿੱਚ ਐਡੀਸ਼ਨਲ ਸਕੱਤਰ ਅਤੇ ਵਿੱਤੀ ਸਲਾਹਕਾਰ ਦੇ ਰੂਪ ਵਿੱਚ ਸੇਵਾ ਨਿਭਾ ਰਹੇ ਸਨ। ਉਹ ਸੀਬੀਐੱਸਈ ਦੇ ਚੇਅਰਮੈਨ ਅਤੇ ਨੈਸ਼ਨਲ ਕੌਸ਼ਲ ਵਿਕਾਸ ਅਥਾਰਿਟੀ-ਐੱਨਐੱਸਡੀਏ ਦੇ ਡਾਇਰੈਕਟਰ ਜਨਰਲ ਦੇ ਰੂਪ ਵਿੱਚ ਵੀ ਕੰਮ ਕਰ ਚੁੱਕੇ ਹਨ।
ਸ਼੍ਰੀ ਚਤੁਰਵੇਦੀ ਨੇ ਸ਼੍ਰੀ ਪੀ ਰਾਘਵੇਂਦਰ ਰਾਓ ਦੀ ਥਾਂ ਲਈ ਹੈ, ਜਿਹੜੇ ਇਸ ਅਹੁਦੇ ਤੋਂ 31 ਮਈ, 2020 ਨੂੰ ਸੇਵਾਮੁਕਤ ਹੋਏ ਹਨ।